Svarbus teisinis pranešimas

|

52006PC0650

Pasiūlymas Tarybos reglamentas dėl 10-ojo Europos plėtros fondo įgyvendinimo  /* KOM/2006/0650 galutinis */

	[pic] | EUROPOS BENDRIJŲ KOMISIJA |Briuselis, 27.10.2006KOM(2006) 650 galutinisPasiūlymasTARYBOS REGLAMENTASdėl 10-ojo Europos plėtros fondo įgyvendinimo(pateikta Komisijos)AIŠKINAMASIS MEMORANDUMAS2005 m. gruodžio 15 ir 16 d. Europos Vadovų Taryba nusprendė, kad geografinis bendradarbiavimas su Afrikos, Karibų jūros ir Ramiojo vandenyno (AKR) valstybėmis turėtų būti ir toliau finansuojamas iš 2008–2013 m. tarpvyriausybinio Europos plėtros fondo (EPF). Susitikę Taryboje, valstybių narių atstovai patvirtino, kad į šiam tikslui skirtą 22 682 mln. eurų sumą taip pat įtrauktas bendradarbiavimas su užjūrio šalimis ir teritorijomis (UŠT), kurioms taikoma EB sutarties ketvirtoji dalis, ir paramos išlaidos, tiesiogiai susijusios su EPF įgyvendinimu.AKR ir EB Ministrų Taryba 2006 m. birželio 2 d. susitikime Port Morsbyje susitarė dėl 2008–2013 m. daugiametės finansavimo programos pagal AKR ir EB partnerystės susitarimą, pasirašytą Kotonu 2000 m. birželio 23 d. ir peržiūrėtą Liuksemburge 2005 m. birželio 25 d. 2006 m. liepos 17 d. Bendrųjų reikalų ir išorės santykių taryba pasirašė Vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą ir dėl finansinės pagalbos skyrimo UŠT. Komisija rengia pasiūlymą atitinkamai iš dalies pakeisti 2001 m. lapkričio 27 d. Tarybos sprendimą 2001/822/EB dėl UŠT asociacijos su EB.2006 m. liepos 17 d. pasirašius Vidaus susitarimą, buvo sudarytas 10-asis EPF geografiniam bendradarbiavimui su AKR ir UŠT 2008–2013 m. remti. Vidaus susitarime išsamiau apibrėžiami įvairūs 10-ojo EPF finansiniai paketai ir valstybių narių įnašų schema, sudaromas valstybių narių atstovų komitetas Komisijoje (EPF komitetas), o Europos investicijų banke (EIB) sudaromas panašus komitetas Investavimo priemonės, finansuojamos iš EPF, valdymui (IP komitetas), nustatant balsų skaičių ir susijusią kvalifikuotos daugumos taisyklę.Vidaus susitarime taip pat numatoma, kad, remdamasi Komisijos pasiūlymu ir pasikonsultavusi su EIB, Taryba vienbalsiai patvirtina 10-ojo EPF įgyvendinimo reglamentą ir kvalifikuota dauguma patvirtina 10-ajam EPF taikomą finansinį reglamentą (pastaruoju atveju pasikonsultavusi ir su Audito Rūmais).Kalbant apie įgyvendinimo reglamentą, Vidaus susitarime teigiama, kad jame būtina numatyti atitinkamus programavimo ir sprendimų priėmimo tvarkos pakeitimus ir patobulinimus, palyginti su 9-uoju EPF, taip pat kuo daugiau suderinti Bendrijos ir EPF procedūras, įskaitant ir bendro finansavimo aspektus, ir nustatyti konkrečią Taikos priemonės administravimo tvarką.Komisija rengia pasiūlymą dėl 10-ajam EPF taikomo finansinio reglamento ir per kelis ateinančius mėnesius pateiks jį Tarybai. Šis 10-ojo EPF įgyvendinimo reglamento pasiūlymas apima programavimo ir sprendimų priėmimo tvarką, kuri pagal 9-ąjį EPF buvo įtraukta į Vidaus susitarimą. Dabar sprendžiant šiuos klausimus atskiru reglamentu, kurio nereikia ratifikuoti, būtų galima išvengti vėlavimo pradedant Vidaus susitarimo ratifikavimo procesą, tuo pačiu metu Komisijai sudarant galimybę pateikti pasiūlymą dėl įgyvendinimo taisyklių, labiau atitinkantį procedūras, siūlomas iš Bendrijos biudžeto finansuojamam bendradarbiavimui.Šis pasiūlymas atspindi (kiek tai įmanoma) bendrą Tarybos poziciją dėl Europos Parlamento ir Tarybos reglamento, nustatančio finansinę priemonę vystomajam bendradarbiavimui, kuris buvo patvirtintas 2006 m. spalio 23 d., patvirtinimo. Pagrindiniai pakeitimai ir patobulinimai, palyginti su 9-uoju EPF:-  Didesnis EPF valdymo komiteto dėmesys strateginiams klausimams ir stebėsenai. Pagrindinis pokytis šioje srityje yra tas, kad individualių finansavimo pasiūlymų pateikimo EPF komitetui siekiant gauti jo nuomonę praktika pakeičiama metinių veiksmų programų pateikimu siekiant nuomonės. Šiose veiksmų programose bus nurodyti siekiami tikslai, intervencijos sritys, numatomi rezultatai, administravimo tvarka ir visa planuojamo finansavimo suma, taip pat operacijų, kurios bus finansuojamos, aprašymas, nurodant kiekvienai operacijai skirtą sumą ir įgyvendinimo tvarkaraštį. Toks metodas sudaro sąlygas nuoseklesniam įgyvendinimui, kadangi taip užtikrinama nuolatinė pradinio daugiametės strategijos dokumento ir jo pavertimo metinėmis atsakomosiomis strategijomis sąveika. Taip pat galima užtikrinti metodiškesnį įgyvendinimo būdą, taigi nuoseklesnį ir paprastesnį įgyvendinimo ciklą.-  Nuomonę dėl strategijos dokumentų, paskirtos pagalbos, orientacinių programų ir bet kurių jų pakeitimų dėl reguliariai ar ad hoc atliekamų peržiūrų, kaip ir dėl visų specialiųjų priemonių, viršijančių 10 mln. eurų, pirmiausia pateikia EPF komitetas.-  EPF komitetui informacijos ir diskusijų tikslams bus pateikta informacija apie pagalbos skyrimo kriterijus, 10 mln. eurų neviršijančias pagalbos specialiąsias priemones bei įvairios stebėsenos ir vertinimo ataskaitos. Tarybai bus pateiktos metinės ataskaitos ir veiklos rezultatų apžvalga, atlikta remiantis Komisijos pateiktu pasiūlymu 2010 m. Bet kurį sprendimą perskirstyti ankstesnių EPF lėšas, panaikintas po 2007 m. gruodžio 31 d., arba jų dalį vienbalsiai priims Taryba.-  Bendro finansavimo sistemos, kuri bus išsamiau aprašyta finansiniame reglamente, nustatymas.-  Speciali Taikos priemonės administravimo tvarka.-  Didesnės regioninio bendradarbiavimo, taip pat tarp AKR ir atokiausių Bendrijos regionų, galimybės nustatant bendrus prioritetus ir konkrečius išteklius bei gerinant bendro intereso projektų atrankos koordinavimą, taip pat sutelkiant techninės pagalbos išteklius bei pasitelkiant programų stebėsenos komitetus, kuriuose dalyvauja įvairios suinteresuotosios šalys.-  Kai įmanoma, geografinės strategijos dokumentuose bus pabrėžiamas dėmesys koordinavimo su valstybėmis narėmis ir kitais pagalbos teikėjais bei su suinteresuotosiomis šalimis principui bei teminių programų ir geografinio bendradarbiavimo subsidiarumo ir papildomumo principui, kai parama finansuojama iš Bendrijos biudžeto (pvz., Cukraus protokolo šalys ir teminės programos).-  Nuoseklaus metodiško požiūrio taikymas AKR vidaus finansavimui.PasiūlymasTARYBOS REGLAMENTASdėl 10-ojo Europos plėtros fondo įgyvendinimoEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į Afrikos, Karibų jūros bei Ramiojo vandenyno valstybių grupės (toliau – AKR valstybės) ir Europos bendrijos bei jos valstybių narių 2000 m. birželio 23 d. Kotonu (Beninas) pasirašytą partnerystės susitarimą[1], pataisytą Liuksemburge pasirašytu 2005 m. birželio 25 d. susitarimu[2] (toliau – AKR ir EB susitarimas),atsižvelgdama į Taryboje susitikusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (toliau – Vidaus susitarimas), kurį Taryba patvirtino 2006 m. liepos 17 d., ypač į jo 10 straipsnio 1 dalį[3],atsižvelgdama į Komisijos pasiūlymą[4],atsižvelgdama į Europos investicijų banko nuomonę[5],kadangi:(1) 2006 m. birželio 2 d. AKR ir EB Ministrų Tarybos sprendimu Nr. 1/2006 nustatoma 2008–2013 m. daugiametė finansavimo programa, o AKR ir EB susitarimas[6] papildomas nauju Ib priedu.(2) Vidaus susitarime apibrėžiami įvairūs 10-ojo Europos plėtros fondo (toliau – EPF) finansiniai paketai, įnašų schema ir įnašai į 10-ąjį EPF, sudaromas valstybių narių atstovų komitetas Komisijoje (toliau – EPF komitetas) ir Investavimo priemonės komitetas Europos investicijų banke (toliau – IP komitetas), nustatant balsų skaičių ir susijusią kvalifikuotos daugumos taisyklę.(3) Vidaus susitarimu nustatoma visa Bendrijos pagalbos AKR valstybėms (išskyrus Pietų Afrikos Respubliką) ir užjūrio šalims ir teritorijoms (toliau – UŠT) suma šešerių metų laikotarpiui (2008–2013 m.) iš valstybių narių įnašais finansuojamo 10-ojo EPF, lygi 22 682 mln. eurų. Iš Vidaus susitarimu nustatytos 10-ojo EPF sumos 21 966 mln. eurų skiriama AKR valstybėms, kaip nurodyta AKR ir EB susitarimo Ib priede pateiktoje 2008–2013 m. daugiametėje finansavimo programoje, 286 mln. eurų skiriama UŠT, o 430 mln. eurų skiriama Komisijai paramos išlaidoms, susijusioms su Komisijos vykdomu EPF programavimu ir įgyvendinimu.(4) Priemonės, numatytos ir tinkamos finansuoti pagal 1996 m. birželio 20 d. Tarybos reglamentą (EB) Nr. 1257/96 dėl humanitarinės pagalbos[7], tik išskirtinėmis aplinkybėmis turėtų būti finansuojamos iš 10-ojo EPF, kuomet tokios pagalbos reikia siekiant užtikrinti bendradarbiavimo tęstinumą pereinant nuo krizės prie stabilių sąlygų vystymuisi ir kai jų negalima finansuoti iš Bendrijos biudžeto.(5) Priemonės, numatytos ir tinkamos finansuoti pagal [...] Europos Parlamento ir Tarybos reglamentą (EB) Nr. ..., kuriuo numatoma stabilumo priemonė, turėtų būti finansuojamos iš EPF tik tada, kai būtina užtikrinti bendradarbiavimo tęstinumą nuo krizės pereinant prie stabilių sąlygų vystymuisi. 2006 m. balandžio 11 d. Taryba patvirtino principą, kad Afrikos taikos priemonė būtų finansuojama iš 10-ojo EPF iki 300 mln. eurų suma pradiniu 2008–2010 m. laikotarpiu.(6) AKR Cukraus protokolo šalims, kurias paveikė Bendrijos cukraus reforma, turi būti naudingos lydimosios priemonės, finansuojamos pagal [...] Europos Parlamento ir Tarybos reglamentą (EB) Nr. ..., nustatantį vystomojo bendradarbiavimo finansavimo priemonę[8]. AKR taip pat gaus Bendrijos pagalbą iš teminių programų, numatytų pagal vystomojo bendradarbiavimo finansavimo priemonę ir pagal [...] Europos Parlamento ir Tarybos reglamentą (EB) Nr. ..., kuriuo nustatoma demokratijos ir žmogaus teisių rėmimo finansavimo priemonė[9]. Šios teminės programos suteikia papildomos vertės iš EPF finansuojamoms geografinėms programoms, yra su jomis suderintos ir jas papildo.(7) AKR ir EB susitarimo 28 straipsnyje pabrėžiama regioninio AKR, UŠT ir atokiausių Bendrijos regionų bendradarbiavimo svarba.(8) 2005 m. gegužės 30 d. Tarybos sprendime 2005/446/EB[10] 2007 m. gruodžio 31 d. nustatyta kaip data, po kurios Komisijos valdomų 9-ojo EPF lėšų, Europos investicijų banko (toliau – EIB) tvarkomų palūkanų subsidijų ir pajamų, sukauptų iš palūkanų nuo tų asignavimų, toliau skirstyti negalima. Prireikus šią datą galima svarstyti iš naujo.(9) Siekiant įgyvendinti EPF, reikėtų nuspręsti dėl pagalbos programavimo, patikrinimo ir patvirtinimo tvarkos ir reikėtų išdėstyti išsamias pagalbos panaudojimo priežiūros taisykles. 2006 m. liepos 17 d. Taryboje posėdžiavusių valstybių narių vyriausybių atstovai priėmė sprendimą laikinai taikyti Vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo UŠT, kurioms taikoma EB sutarties ketvirta dalis[11], siekiant patvirtinti įgyvendinimo reglamentą ir finansinį reglamentą bei, inter alia , siekiant sudaryti EPF komitetą ir IP komitetą.(10) 2004 m. lapkričio 24 d. Taryba patvirtino išvadas dėl ES išorės veiksmų veiksmingumo, įskaitant tolesnį Bendrijos ir valstybių narių vystomojo bendradarbiavimo papildomumo ir koordinavimo stiprinimą. 2005 m. gegužės 24 d. Taryba įsipareigojo laiku įgyvendinti ir stebėti Paryžiaus deklaracijos dėl pagalbos veiksmingumo ir ES konkrečių įsipareigojimų, patvirtintų 2005 m. vasario 28 d.–kovo 2 d. Paryžiaus forume, vykdymą. 2006 m. balandžio 11 d. Taryba priėmė išvadas dėl ES ir kitų suinteresuotų pagalbos teikėjų bendro programavimo sistemos.(11) 2005 m. gruodžio 22 d. Taryba ir valstybių narių vyriausybių atstovai, posėdžiavę Taryboje, Europos Parlamentas ir Komisija priėmė Bendrą pareiškimą dėl Europos Sąjungos vystymosi politikos[12],PRIĖMĖ ŠĮ REGLAMENTĄ:I ANTRAŠTINĖ DALISPROGRAMAVIMAS1 straipsnisBendroji programavimo sistema1. Geografinio bendradarbiavimo su AKR valstybėmis ir regionais atsižvelgiant į 10-ąjį EPF programavimas grindžiamas pagrindiniais principais ir vertybėmis, kurie yra atsispindėti bendrosiose AKR ir EB susitarimo nuostatose, bei vystymosi tikslais ir bendradarbiavimo strategija, išdėstytais Sutarties XX antraštinėje dalyje ir jos 178 straipsnyje, AKR ir EB susitarime ir 2005 m. gruodžio 22 d. Europos Sąjungos vystymosi politikos pareiškime.2. Pagal AKR ir EB susitarimą Komisijos valdomas pagalbos AKR valstybėms ir regionams programavimo procesas vykdomas pagal to susitarimo IV priedo 1–14 straipsnius.3. Šiuo atveju programavimas, inter alia , yra:a) paramos valstybei strategijos ir regioninės paramos strategijos, pagrįstos pačios valstybės arba regiono vidutinės trukmės vystymosi tikslais ir strategija, parengimas bei plėtojimas;b) aiškus Bendrijos nurodymas dėl orientacinės programuojamos finansinės pagalbos sumos, kuria valstybės ir regionai gali pasinaudoti per 10-ojo EPF šešerių metų laikotarpį, skyrimo;c) valstybės ir regioninės paramos strategiją įgyvendinančios daugiametės orientacinės programos parengimas ir patvirtinimas;d) peržiūros procesas, apimantis valstybės ir regioninės paramos strategiją, daugiametes orientacines programas ir joms skirtų išteklių apimtį.4. Be valstybės ar regioninės paramos strategijos, parengiama ir plėtojama AKR vidaus paramos strategija ir su ja susijusi daugiametė orientacinė programa, pagrįsta kriterijais, išdėstytais AKR vidaus politikos sistemoje, kuri atitinka papildomumo, subsidiarumo ir geografinės aprėpties principus, išdėstytus AKR ir EB susitarimo IV priedo 12 straipsnyje.5. Išskirtinėmis aplinkybėmis, nurodytomis AKR ir EB susitarimo IV priedo 3 straipsnio 4 dalyje ir 4 straipsnio 5 dalyje, kai valstybės negali pasinaudoti įprastinėmis programuojamomis lėšomis ir (arba) kai nacionalinis leidimus duodantis pareigūnas negali vykdyti savo pareigų, Bendrija numato tam tikras specialiąsias nuostatas, kaip numatyta šio reglamento 3 straipsnio 7 dalyje.2 straipsnisIšteklių paskirstymas1. Programavimo proceso pradžioje Komisija, remdamasi poreikiais ir veiklos rezultatų kriterijais, nurodytais AKR ir EB susitarimo IV priedo 3, 9 ir 12 straipsniuose, paskiria daugiamečio finansavimo orientacinę sumą kiekvienai AKR valstybei ir regionui bei AKR vidaus bendradarbiavimo paketui, kuria grindžiamas programavimo procesas, laikydamasi Vidaus susitarimo 2 straipsnyje nurodytų ribų. Šie kriterijai yra standartiniai, objektyvūs ir skaidrūs.2. Kalbant apie paskirtas nacionalinių dotacijų orientacines sumas, išteklius sudaro programuojama suma ir suma nenumatytiems poreikiams, kaip nustatyta AKR ir EB susitarimo IV priedo 3 straipsnio 2 dalies b punkte.3. Atsižvelgdamos į EPF valdymo komiteto (toliau – EPF komitetas) sistemą, nurodytą 10 straipsnio 1 dalyje, valstybės narės ir Komisija apsikeičia nuomonėmis dėl metodo, naudojamo taikant bendruosius išteklių paskirstymo kriterijus. Konsoliduota paskirta valstybės ir regioninės pagalbos suma atitinka Vidaus susitarimo 2 straipsnyje nurodytas sumas. Ši suma įtraukiama į valstybės ar regioninės paramos strategiją ir daugiametes orientacines programas ir ją patvirtina Komisija pagal 10 straipsnio 4 dalyje išdėstytą administravimo tvarką. Pagal 10 straipsnio 4 dalyje išdėstytą administravimo tvarką Komisija taip pat patvirtina specialių veiksmų programoms ir paramai, kaip nurodyta 3 straipsnio 7 dalyje, skirtas lėšas.3 straipsnisParamos strategijos dokumentai ir daugiametis programavimas1. Paramos valstybėms partnerėms ir regionams strategijos dokumentai (toliau – strategijos dokumentai) apima ne daugiau kaip 10-ojo EPF numatytą laikotarpį ir jais siekiama numatyti nuoseklią Bendrijos ir atitinkamos valstybės partnerės arba regiono bendradarbiavimo sistemą, atitinkančią AKR ir EB susitarimo bendrąjį tikslą ir taikymo sritį, tikslus ir principus. Strategijos dokumente numatomas ne tik vystomasis bendradarbiavimas, finansuojamas iš EPF, bet ir kitos Bendrijos priemonės, darančios poveikį valstybei partnerei arba regionui, kuriose atsižvelgiama į Bendrijos nustatytus vystymosi tikslus ir kuriomis siekiama užtikrinti darną su kitomis Bendrijos išorės veiksmų sritimis:a) paramos strategija rengiama ir įgyvendinama remiantis pagalbos veiksmingumo principu;b) išskyrus 1 straipsnio 5 dalyje numatytas aplinkybes, strategijos dokumentai grindžiami dialogu su valstybe partnere arba regionu, siekiant užtikrinti, kad atitinkama valstybė arba regionas turėtų pakankamas proceso nuosavybės teises, ir skatinti darną su nacionalinio arba regioninio vystymosi strategija, ypač skurdo mažinimo strategija. Akcentuojamas bendras poreikių ir veiklos rezultatų vertinimas, bendra sektoriaus analizė ir prioritetai;c) kitos suinteresuotosios šalys, įskaitant vietos nevalstybinio sektoriaus dalyvių atstovus ir (kai įmanoma) vietos valdžios įstaigas, įtraukiami į programavimo procesą kuo anksčiau;d) Komisija ir valstybės narės tarpusavyje konsultuojasi, siekdamos atlikti bendrą valstybės arba regiono padėties analizę ir užtikrinti, kad jų bendradarbiavimo veiklos sritys papildytų viena kitą. Kai įmanoma, jos sieks bendro programavimo. Prie tokio koordinavimo galės prisidėti kiti pagalbos teikėjai, įtraukiant EIB su jo kompetencijos ir veiklos sritimis susijusiais klausimais, įskaitant Investavimo priemonės klausimus.2. Išskyrus 1 straipsnio 5 dalyje numatytas aplinkybes, daugiametės orientacinės programos sudaromos remiantis atitinkamais strategijos dokumentais ir susitarimo su atitinkama valstybe arba regionu pagrindu. Daugiametėse orientacinėse programose numatoma:a) prioritetinės sritys, atrinktos Bendrijos finansavimui, bendrieji tikslai, numatomas poveikis ir bendrieji politiniai įsipareigojimai;b) orientacinė finansavimo suma: bendra ir pagal prioritetinę sritį. Jeigu būtina, finansavimo paskirstymo pagal prioritetinę sritį atveju gali būti nurodomi sumų intervalai. Bendrijos pagalba sutelkiama ribotam prioritetinių sričių skaičiui, o ją teikiant užtikrinama, kad bus laikomasi papildomumo su pačios AKR valstybės, valstybių narių ir kitų pagalbos teikėjų finansuojamomis operacijomis principo;c) kiekvienai prioritetinei sričiai – konkretūs tikslai ir sektorių politikos įsipareigojimai, tinkamiausios priemonės ir operacijos šiems tikslams ir uždaviniams pasiekti. Orientacinėje programoje taip pat apibūdinamas numatomas poveikis, apibrėžiami rezultatai ir veiklos rodikliai, pateikiamas įgyvendinimo tvarkaraštis, taip pat nurodant įsipareigojimus ir išteklių išmokėjimą;d) ištekliai, numatyti programoms ir projektams, kurie nepriskiriami prioritetinėms sritims, ir (kur įmanoma) išsamus tokios veiklos aprašymas, taip pat nurodant išteklius, kurių reikės kiekvienai iš šios veiklos rūšių. Gali būti nurodyti prioritetai ir specifiniai ištekliai bendradarbiavimui su atokiausiais Bendrijos regionais, UŠT arba šio reglamento 9 straipsnyje nurodytomis kaimyninėmis valstybėmis partnerėmis arba regionais stiprinti ir šių bendro intereso projektų nustatymo ir atrankos koordinavimo metodų ypatumai;e) nevalstybinio sektoriaus dalyvių, kurie atitinka finansavimo kriterijus, tipas ir (kai įmanoma) skirtini ištekliai ir remtinos veiklos tipas.3. Strategijos dokumentuose ir daugiametėse orientacinėse programose atsižvelgiama į priemones ir programas, tinkamas finansuoti iš kitų EPF arba pagal Bendrijos priemones, ir vengiama jų dubliavimo. Ypatingas dėmesys skiriamas nacionalinės, regioninės ir AKR vidaus paramos strategijos sąveikai, papildomumui ir subsidiarumui Bendrijos priemonių atžvilgiu, ypač [[...] Europos Parlamento ir Tarybos] reglamento (EB) Nr. …[, nustatančio vystomojo bendradarbiavimo finansavimo priemonę], [[...] Europos Parlamento ir Tarybos] reglamento (EB) Nr. …[, kuriuo nustatoma demokratijos ir žmogaus teisių rėmimo finansavimo priemonė], [[...] Europos Parlamento ir Tarybos] reglamento (EB) Nr. ...[, kuriuo nustatoma stabilumo priemonė], ir Reglamento (EB) Nr. 1257/96. Daugiamečio pertvarkymo strategija AKR Cukraus protokolo šalims, numatyta vystomojo bendradarbiavimo priemonėje, įtraukiama į valstybės strategijos dokumentus.4. Kiekvienas strategijos dokumentas, įskaitant jo daugiametę orientacinę programą, išdėstomas vienu bendru dokumentu, remiantis bendra sistema ir bendro daugiamečio programavimo principais, Tarybos patvirtintais 2006 m. balandžio 11 d.5. Komisija patvirtina šį bendrą 4 dalyje nurodytą strategijos dokumentą, įskaitant daugiametes orientacines programas, pagal 10 straipsnio 4 dalyje išdėstytą administravimo tvarką.6. Po to šis bendras strategijos dokumentas, įskaitant daugiametes orientacines programas, tvirtinamas bendru Komisijos ir atitinkamos AKR valstybės arba regiono susitarimu, o patvirtintas yra privalomas tiek Bendrijai, tiek tai valstybei arba regionui. Strategijos dokumento nepasirašiusios valstybės gali būti finansuojamos iš nenumatytų poreikių finansinio paketo, kaip nustatyta AKR ir EB susitarimo IV priedo 3 straipsnio 2 dalies b punkte.7. Šio reglamento 1 straipsnio 5 dalyje minimos nuostatos gali tapti specialių veiksmų programa, pakeisdamos paramos strategiją, kai valstybėje partnerėje nėra vyriausybės, kuriai reikia pranešti apie paskirtą orientacinę daugiamečio finansavimo sumą arba kuri galėtų dalyvauti rengiant paramos strategiją; arba jos gali tapti specialia parama, finansuojama iš asignavimų specialiems poreikiams, kaip nustatyta AKR ir EB susitarimo IV priedo 3 straipsnio 2 dalies b punkte, kai yra pranešta apie paskirtą orientacinę daugiamečio finansavimo sumą, tačiau nėra pasirašyto strategijos dokumento ir (arba) kai valstybės partnerės nacionalinis leidimus duodantis pareigūnas negali vykdyti savo pareigų. Šios specialių veiksmų programos ir parama atitinka pirmiau išdėstytas šio straipsnio dalis ir jose atsižvelgiama į šio reglamento 4 straipsnio 4 dalies c punkte išdėstytas ypatingas aplinkybes. Komisija jas patvirtina, remdamasi šio reglamento 10 straipsnio 4 dalyje išdėstyta administravimo tvarka.4 straipsnisPeržiūros1. Atliekamos strategijos dokumentų ir daugiamečių orientacinių programų, taip pat 3 straipsnio 7 dalyje nurodytų specialių veiksmų programų ir paramos metinės veiklos peržiūros, laikotarpio vidurio ir pabaigos peržiūros ir prireikus ad hoc peržiūros.2. Laikotarpio vidurio ir pabaigos peržiūros yra neatsiejama programavimo proceso dalis, šių peržiūrų tikslas – įvertinti strategijos dokumentą, įskaitant daugiametę pertvarkymo strategiją Cukraus protokolo šalims ir bet kurias kitas programas, finansuojamas iš 3 straipsnio 3 dalyje nurodytų Bendrijos priemonių, ir daugiametę orientacinę programą atsižvelgiant į dabartinius poreikius ir veiklos rezultatus. Atliekant peržiūrą, atliekamas kuo išsamesnis Bendrijos vystomojo bendradarbiavimo poveikio vertinimas atsižvelgiant į paramos strategijoje išdėstytus tikslus ir rodiklius. Užbaigus laikotarpio vidurio arba pabaigos peržiūrą,a) strategijos dokumentai ir daugiametės orientacinės programos gali būti patikslinti, jeigu peržiūros metu buvo atskleista tam tikrų problemų arba jeigu pasikeitė aplinkybės;b) paskirta nacionalinio arba regioninio daugiamečio finansavimo orientacinė suma gali būti padidinta arba sumažinta, atsižvelgiant į dabartinius poreikius ir veiklos rezultatus.3. Atliekant metines veiklos peržiūras, įvertinamas tik daugiamečių orientacinių programų įgyvendinimo lygis. Naujų arba specialių poreikių atveju, pavyzdžiui, kurie atsiranda po krizių, arba išskirtinių veiklos rezultatų atveju, kai visa daugiamečio finansavimo orientacinė suma jau yra paskirstyta ir kai papildomas finansavimas pasiteisintų atsižvelgiant į veiksmingas skurdo mažinimo politikos kryptis ir patikimą finansų valdymą, paskirta daugiamečio finansavimo orientacinė suma gali būti padidinta, užbaigus metinę veiklos peržiūrą.4. Naujų arba specialių poreikių atveju arba išskirtinių veiklos rezultatų atveju, kaip aprašyta šio straipsnio 2 dalyje, arba ypatingomis aplinkybėmis, nurodytomis AKR ir EB susitarimo 72 ir 73 straipsniuose dėl humanitarinės ir neatidėliotinos pagalbos, ad hoc peržiūros gali būti atliekamos susijusios AKR valstybės arba Komisijos prašymu. Netikėti ir nenumatyti rimti humanitariniai, ekonominiai ir socialiniai išskirtinio pobūdžio sunkumai, atsirandantys dėl stichinių nelaimių, žmogaus sukeltų krizių, pavyzdžiui, karo ir kitų konfliktų, situacijų po konfliktų, pavojaus demokratijai, teisinei valstybei, žmogaus teisėms arba pagrindinėms laisvėms, arba panašų poveikį valstybei arba regionui turinčių nepaprastųjų aplinkybių, gali būti laikomi atvejais, kuriais pateisinama ad hoc peržiūra.a) Užbaigus ad hoc peržiūrą, gali būti siūlomos specialiosios priemonės, numatytos šio reglamento 7 straipsnyje. Prireikus daugiametės orientacinės programos arba specialių veiksmų programos suma gali būti padidinta laikantis Vidaus susitarimo 2 straipsnyje nustatytų galimų lėšų ribų. Kai nėra pasirašyto strategijos dokumento, speciali parama gali būti finansuojama iš nenumatytų poreikių paketo, numatyto šio reglamento 1 straipsnio 5 dalyje.b) Taikomos priemonės yra suderintos su kitomis Bendrijos priemonėmis ir jas papildo, ypač kalbant apie stabilumo priemonę ir humanitarinės pagalbos finansavimo priemonę, nurodytas 3 straipsnio 3 dalyje.c) Kai valstybės partnerės arba valstybių partnerių grupės yra tiesiogiai susijusios su krize ar situacija po krizės arba jaučia tokių situacijų poveikį, daugiamečio programavimo strategijoje ypatingas dėmesys skiriamas paramos, atstatymo ir vystymosi koordinavimo stiprinimui, siekiant padėti toms valstybėms pereiti iš kritiškos padėties į vystymosi etapą; valstybėms ir rajonams, kur galimos stichinės nelaimės, skirtose programose numatomas pasirengimas nelaimėms ir jų prevencija.5. Naujų poreikių atvejais, kaip apibrėžta VI bendroje deklaracijoje, kurioje daroma nuoroda į AKR ir EB susitarimo IV priedo 12 straipsnio 2 dalį dėl AKR vidaus bendradarbiavimo, AKR vidaus programuojamo finansavimo sumos padidinimas gali būti finansuojamas ir iš AKR vidaus rezervų, laikantis Vidaus susitarimo 2 straipsnio b punkte nurodytų bendrųjų ribų.6. Metinės, laikotarpio vidurio ir pabaigos peržiūros atliekamos, šią veiklą glaudžiai koordinuojant su valstybe nare, kuriai atstovaujama atitinkamoje AKR valstybėje arba regione. Proceso metu konsultuojamasi su nacionaliniais arba regioniniais nevalstybinio sektoriaus dalyvių atstovais. Su EIB konsultuojamasi nagrinėjant klausimus, susijusius su jo ir Investavimo priemonės operacijomis.7. Bet kuriuos paramos strategijos ir (arba) išteklių paskirstymo pakeitimus dėl šio straipsnio 1–4 dalyse aprašytos peržiūros patvirtina Komisija, remdamasi šio reglamento 10 straipsnio 4 dalyje išdėstyta administravimo tvarka. Po to bendrojo strategijos dokumento, įskaitant daugiametes orientacines programas, ir specialių veiksmų programų priedai tvirtinami bendru Komisijos ir atitinkamos AKR valstybės arba regiono susitarimu, o patvirtinti yra privalomi tiek Bendrijai, tiek tai valstybei arba regionui.II ANTRAŠTINĖ DALISĮGYVENDINIMAS5 straipsnisBendroji įgyvendinimo sistema1. AKR valstybėms ir regionams teikiama Komisijos valdoma pagalba pagal AKR ir EB susitarimą įgyvendinama pagal to susitarimo IV priedą ir Vidaus susitarimo 10 straipsnio 2 dalyje nurodytą finansinį reglamentą.2. Nepažeidžiant AKR ir EB susitarimo 11b straipsnio, 96 ir 97 straipsnių, kai valstybė partnerė nesilaiko esminių ir pagrindinių to susitarimo 9 straipsnyje išdėstytų elementų, jeigu po konsultacijų su valstybe partnere nepavyksta pasiekti abiem pusėms priimtino sprendimo arba jeigu atsisakoma konsultacijų arba ypatingos skubos atvejais, Taryba, remdamasi Komisijos pasiūlymu, kvalifikuota dauguma, kaip aprašyta Vidaus susitarimo 8 straipsnyje, gali nuspręsti imtis atitinkamų priemonių bet kurios valstybei partnerei suteiktos pagalbos pagal 2008–2013 m. daugiametę finansavimo programą atžvilgiu. Tokiomis priemonėmis, be kita ko, gali būti visiškas arba dalinis pagalbos sustabdymas.6 straipsnisMetinių veiksmų programų patvirtinimas1. Komisija pavirtina metines veiksmų programas, remdamasi 3 straipsnyje nurodytais strategijos dokumentais ir daugiametėmis orientacinėmis programomis.Išskirtiniais atvejais, kai, pavyzdžiui, metinė veiksmų programa dar nepatvirtinta, remdamasi strategijos dokumentais ir daugiametėmis orientacinėmis programomis, Komisija pagal tas pačias taisykles ir tvarką gali patvirtinti priemones, nenumatytas metinėje veiksmų programoje.2. Metinėse veiksmų programose nurodomi siekiami tikslai, intervencijos sritys, numatomi rezultatai, administravimo tvarka ir bendra planuojamo finansavimo suma. Jose pateikiamas finansuotinų operacijų aprašymas, kiekvienai tokiai operacijai skirtų lėšų suma ir preliminarus įgyvendinimo tvarkaraštis. Tikslai yra išmatuojami, nustatomos jų įgyvendinimo gairės ir terminai.3. Komisija patvirtina metines veiksmų programas laikydamasi 10 straipsnio 4 išdėstytos administravimo tvarkos. Bet kurie metinių veiksmų programų pakeitimai patvirtinami laikantis 7 straipsnio 4 dalies.4. Vidaus susitarimo 6 straipsnio 2 dalyje nurodytų paramos išlaidų, kurios nepadengiamos pagal daugiametes orientacines programas, atveju Komisija patvirtina specialių veiksmų programas laikydamasi šio reglamento 10 straipsnio 4 išdėstytos administravimo tvarkos. Bet kurie veiksmų programų, susijusių su paramos išlaidomis, pakeitimai patvirtinami laikantis šio reglamento 7 straipsnio 4 dalies.7 straipsnisSpecialiųjų priemonių patvirtinimas1. Šio reglamento 4 straipsnio 3 dalyje nurodytais atvejais, kurių negalima finansuoti pagal stabilumo priemonę arba pagal humanitarinės pagalbos priemonę, nurodytą šio reglamento 3 straipsnio 3 dalyje, Komisija gali patvirtinti specialiąsias priemones, nenumatytas strategijos dokumentuose ir daugiametėse orientacinėse programose.2. Specialiosiose priemonėse nurodomi siekiami tikslai, intervencijos sritys, numatomi rezultatai, taikoma administravimo tvarka ir bendra finansavimo suma. Jose aprašomos finansuotinos operacijos, nurodant kiekvienai operacijai skirtas sumas ir orientacinį įgyvendinimo tvarkaraštį. Jose taip pat apibrėžiamas veiklos rezultatų rodiklių, kurie turės būti stebimi įgyvendinant specialiąsias priemones, tipas.3. Kai tokių priemonių kaina viršija 10 mln. eurų, Komisija jas patvirtina pagal 10 straipsnio 4 dalyje nurodytą administravimo tvarką. Apie specialiąsias priemones, kurių vertė mažesnė kaip 10 mln. eurų, Komisija praneša EPF komitetui per vieną mėnesį nuo jų patvirtinimo.4. Specialiųjų priemonių pakeitimų, pavyzdžiui, techninių patikslinimų, įgyvendinimo laikotarpio pratęsimo, lėšų perskirstymo numatyto biudžeto ribose, biudžeto apimties padidinimo arba sumažinimo ne daugiau kaip 20 % pradinės biudžeto sumos, nereikia patvirtinti pagal 10 straipsnio 4 dalyje nurodytą administravimo tvarką, jeigu tokie pakeitimai nedaro poveikio pradiniams tikslams, išdėstytiems Komisijos sprendime.8 straipsnisBendras finansavimas ir papildomi valstybių narių įnašai1. Bendras finansavimas teikiamas tada, kai projektas arba programa yra finansuojami iš skirtingų šaltinių.a) Kai teikiamas lygiagretus bendras finansavimas, projektas arba programa suskaidoma į kelias aiškiai atskiriamas dalis, kurių kiekvieną atskirai finansuoja skirtingi partneriai, teikiantys bendrą finansavimą, taip, kad visuomet būtų galima nustatyti to finansavimo paskirtį.b) Jungtinio bendro finansavimo atveju visas projekto ar programos išlaidas pasidalija bendrą finansavimą teikiantys partneriai, o ištekliai yra sukaupiami taip, kad nebeįmanoma nustatyti kokios nors atskiros veiklos, vykdomos pagal projektą arba programą, finansavimo šaltinio.2. Kai Komisija dalyvauja teikiant jungtinį bendrą finansavimą, tokias lėšas reglamentuojantys įgyvendinimo susitarimai, įskaitant susitarimus dėl administracinių išlaidų, kurias patyrė už bendrai sukauptas lėšas atsakingas subjektas, padengimo, išdėstomi finansavimo susitarime vadovaujantis taisyklėmis ir tvarka, kurios išsamiai išdėstomos Vidaus susitarimo 10 straipsnio 2 dalyje nurodytame finansiniame reglamente.a) Kai Komisija gauna ir tvarko lėšas:i) valstybių narių ir jų regioninės bei vietos valdžios institucijų, ypač jų viešųjų ir pusiau valstybinių įstaigų vardu;ii) kitų valstybių pagalbos teikėjų, ypač jų viešųjų ir pusiau valstybinių įstaigų, vardu;iii) tarptautinių organizacijų, įskaitant regionines organizacijas, ypač tarptautinių ir regioninių finansų įstaigų vardu;siekdama įgyvendinti bendras priemones, pagal Vidaus susitarimo 9 straipsnio 2 dalyje nurodytą finansinį reglamentą tokios lėšos laikomos asignuotosiomis pajamomis ir, būdamos tokiomis, yra įtraukiamos į metines veiksmų programas.b) Kai šio straipsnio 2 dalies a punkte išvardytiems subjektams Komisija patiki viešosios valdžios institucijos užduočių, ypač EPF įgyvendinimo užduočių, finansavimui skirtas lėšas, toks bendras finansavimas yra atsispindėtas ir tinkamai pateisinamas metinėse veiksmų programose, taip pat visapusiškai užtikrinamas EPF įnašo matomumas.3. Kai EIB skiriamas jungtinio bendro finansavimo susitarimo valdytoju, tokias lėšas reglamentuojantys įgyvendinimo susitarimai, įskaitant susitarimus dėl EIB patirtų administravimo sąnaudų padengimo, sudaromi laikantis EIB įstatų ir vidaus tvarkos taisyklių.4. Be Vidaus susitarimo 1 straipsnio 2 dalies a punkte nurodytų įnašų, valstybės narės taip pat gali savo iniciatyva teikti Komisijai arba EIB savanoriškus įnašus, nepriskiriamus jungtinio bendro finansavimo susitarimo taikymo sričiai, kad padėtų pasiekti AKR ir EB susitarimo tikslus. Tokias lėšas reglamentuojantys įgyvendinimo susitarimai, įskaitant intervencijos sistemą, kuriai daromi savanoriški įnašai, konkrečius tikslus, numatomus rezultatus ir veiklos rezultatų rodiklius bei Komisijos arba EIB patirtų valdant tuos įnašus administravimo išlaidų atlyginimą, išdėstomi dvišalėse sutartyse. Komisijai patikėti savanoriški įnašai laikomi asignuotosiomis pajamomis pagal Vidaus susitarimo 10 straipsnio 2 dalyje nurodytą finansinį reglamentą ir, būdamos tokiomis, yra įtraukiamos į metines veiksmų programas ir peržiūros procesą.5. Valstybės narės, kurios Komisijai arba EIB patiki papildomus savanoriškus įnašus, kad padėtų pasiekti AKR ir EB susitarimo tikslus, apie šiuos įnašus iš anksto praneša Tarybai. Bet kurį metinių veiksmų programų arba paramos strategijos pakeitimą dėl šių savanoriškų įnašų, pavyzdžiui, reaguojant į naujai iškeltą iniciatyvą remiantis naujais arba specialiais poreikiais, kaip nustatyta 4 straipsnio 2, 3 ir 4 dalyse, patvirtina Komisija, remdamasi 10 straipsnio 4 išdėstyta administravimo tvarka.9 straipsnisTrečios šalies arba regiono dalyvavimasSiekdama užtikrinti Bendrijos pagalbos nuoseklumą ir veiksmingumą, Komisija gali nuspręsti, kad AKR nepriklausančios besivystančios šalys ir regioninės integracijos organizacijos, kuriose dalyvauja AKR valstybės ir kurios skatina regioninį bendradarbiavimą ir integraciją, kai šie veiksmai gali būti finansuojami teikiant Bendrijos pagalbą pagal [[...] Europos Parlamento ir Tarybos] reglamentą (EB) Nr. …[, nustatantį vystomojo bendradarbiavimo finansavimo priemonę,] ir [[...] Europos Parlamento ir Tarybos] reglamentą (EB) Nr. …[13][, kuriuo nustatoma Europos kaimynystės ir partnerystės priemonė], taip pat UŠT, atitinkančios Bendrijos pagalbos kriterijus pagal Tarybos sprendimą 2001/822/EB[14] dėl UŠT asociacijos su Europos Bendrija, ir atokiausi Bendrijos regionai gali gauti lėšų, nurodytų Vidaus susitarimo 1 straipsnio 2 dalies a punkto i papunktyje, jeigu atitinkamas projektas arba programa yra regioninio arba tarpvalstybinio pobūdžio. Toks finansavimas gali būti numatytas strategijos dokumentuose ir daugiametėse orientacinėse programose ir specialiosiose priemonėse, nurodytose šio reglamento 7 straipsnyje. Nuostatos dėl tokio finansavimo įtraukiamos į metines veiksmų programas.III ANTRAŠTINĖ DALISSPRENDIMŲ PRIĖMIMO TVARKA10 straipsnisEPF komiteto atsakomybė1. EPF komitetas buvo sudarytas Komisijoje tiems 10-ojo EPF ištekliams, kuriuos administruoja Komisija. Šis EPF komitetas priima sprendimus vadovaudamasis balsavimo taisyklėmis, patvirtintomis Vidaus susitarimo 8 straipsnyje.2. EPF komitetas teikia nuomonę esminiais vystomojo bendradarbiavimo, finansuojamo iš 10-ojo EPF ir kitų Bendrijos išteklių, nurodytų 3 straipsnio 3 dalyje, klausimais valstybės, regiono arba AKR vidaus lygiu.3. Komiteto užduotys yra dviejų lygmenų:a) Bendrijos pagalbos pagal 10-ąjį EPF programavimas ir programavimo peržiūros, ypač didelį dėmesį skiriant valstybės, regiono ar AKR vidaus strategijai;irb) Bendrijos pagalbos, įskaitant metines veiksmų programas, sektoriams būdingus aspektus, visoms sritims būdingus klausimus, įgyvendinimo stebėsena ir koordinavimo veiklos srities lygmeniu užtikrinimas.4. Kai EPF komiteto prašoma pateikti nuomonę, Komisijos atstovas pateikia komitetui ketinamų įgyvendinti priemonių projektą. EPF komitetas savo nuomonę pateikia per laikotarpį, kurį gali nustatyti pirmininkas atsižvelgdamas į klausimo skubumą, tačiau ne ilgiau kaip per 30 dienų. Keičiantis nuomonėmis, dalyvauja EIB. Dėl nuomonės nusprendžiama kvalifikuota dauguma, kaip išdėstyta Vidaus susitarimo 8 straipsnio 3 dalyje, remiantis valstybių narių balsais, kurie įvertinami Vidaus susitarimo 8 straipsnio 2 dalyje nustatytu būdu.EPF komitetui pateikus savo nuomonę, Komisija patvirtina priemones, kurios taikomos nedelsiant. Jeigu šios priemonės neatitinka EPF komiteto nuomonės, Komisija nedelsdama apie jas praneša Tarybai. Tokiu atveju Komisija gali atidėti šių priemonių taikymą ne daugiau kaip 30 dienų nuo tokio pranešimo dienos. Taryba, spręsdama tokia pačia kvalifikuota balsų dauguma kaip EPF komitetas, per šį laikotarpį gali priimti kitokį sprendimą.5. Komitetas taip pat tikrina, ar Bendrijos pagalba ir valstybių narių teikiama pagalba yra tarpusavyje suderintos, ir ar laikomasi papildomumo principo. Siekdama garantuoti bendradarbiavimo operacijų skaidrumą ir nuoseklumą bei pagerinti Bendrijos veiksmų ir dvišalės pagalbos papildomumą, Komisija, kiek įmanoma, įtraukia valstybėse partnerėse ir regionuose atstovaujamas valstybes nares į metinių veiksmų programų rengimą. Savo ruožtu kiekviena valstybė narė sistemingai informuoja Komisiją apie bendradarbiavimo veiklą, kurią ji vykdo arba ketina vykdyti kiekvienoje konkrečioje valstybėje arba regione.6. Tarybai patvirtinus Afrikos taikos priemonės finansavimo iš 10-ojo EPF principus, kaip papildomą priemonę šalia lėšų iš Bendrijos biudžeto, siekiant Afrikos Sąjungai suteikti galimybę prisiimti vadovaujantį vaidmenį ir atsakomybę už Afrikos taikos ir saugumo klausimus ir paremti Afrikos organizacijas (Afrikos Sąjungą bei kitas paregionių organizacijas, veikiančias pagal Afrikos Sąjungos mandatą) rengiant, planuojant ir įgyvendinant veiksmingas taikos palaikymo operacijas, AKR vidaus orientacinėje programoje numatomas finansavimas Afrikos taikos priemonei. Taikoma speciali administravimo tvarka:a) Afrikos Sąjungos prašymu, kuriam pritaria AKR ambasadorių komitetas, parengiama veiksmų programa pradiniam laikotarpiui (2008–2010 m.). 2010 m. atliekamas įvertinimas, kurio metu peržiūrimos Afrikos taikos priemonės procedūros bei alternatyvių būsimų finansavimo šaltinių galimybės, įskaitant bendrą užsienio ir saugumo politikos finansavimą. Šioje veiksmų programoje nurodomi siekiami tikslai, galimų intervencijų apimtis ir pobūdis, įgyvendinimo susitarimai, įskaitant sutartinę pagalbinių dokumentų ir paraiškų bei ataskaitų pateikimo formą.b) Šią veiksmų programą apsvarsto atitinkama (-os) parengiamoji (-osios) Tarybos darbo grupė(s) ir patvirtina Tarybos Politikos ir saugumo komitetas, prieš Komisijai ją patvirtinant pagal 10 straipsnio 4 dalyje išdėstytą administravimo tvarką.c) Po to Komisija ir Afrikos Sąjunga sudaro finansavimo susitarimą, kuris patvirtintas tampa privalomu tiek Bendrijai, tiek Afrikos Sąjungai.d) Tarybos Politikos ir saugumo komitetas iš anksto patvirtina kiekvienos rūšies intervenciją, kuri turi būti įgyvendinta pagal finansavimo susitarimą.e) Kasmet ir EPF komitetui prašant Komisija parengia lėšų panaudojimo veiklos ataskaitą, kurios paskirtis – suteikti informaciją EPF komitetui.11 straipsnisInvestavimo priemonės komitetas1. Prie EIB įsteigiamas komitetas (toliau – IP komitetas), kurį sudaro valstybių narių vyriausybių atstovai ir Komisijos atstovas.a) Kiekviena vyriausybė paskiria vieną atstovą ir vieną paskirtą pakaitinį narį. Komisija laikosi tokios pačios savo atstovo skyrimo tvarkos. Kad būtų išlaikytas tęstinumas, IP komiteto nariai iš savo tarpo išrenka IP komiteto pirmininką dvejų metų laikotarpiui. EIB teikia Komiteto sekretoriato ir pagalbines paslaugas. Balsuoja tik valstybių narių paskirti IP komiteto nariai arba jų pakaitiniai nariai.b) Remdamasi EIB parengtu siūlymu, pasikonsultavusi su Komisija, Taryba vienbalsiai priima IP komiteto darbo tvarkos taisykles.c) IP komitetas priima sprendimus kvalifikuota balsų dauguma. Balsų įvertinimo tvarka yra tokia, kaip nustatyta Vidaus susitarimo 8 straipsnyje.d) IP komitetas rengia susitikimus bent keturis kartus per metus. EIB arba Komiteto narių prašymu gali būti šaukiami papildomi susirinkimai, kaip nustatyta darbo tvarkos taisyklėse.2. IP komitetas tvirtina:a) Investavimo priemonės įgyvendinimo gaires, jos poveikio vystymuisi įvertinimo sistemą ir pasiūlymus atlikti jų peržiūrą;b) Investavimo priemonės investavimo strategijas ir verslo planus, įskaitant veiklos rezultatų rodiklius, vadovaudamasis AKR ir EB susitarime išdėstytais tikslais ir bendraisiais Bendrijos vystymosi politikos principais;c) Investavimo priemonės metines ataskaitas;d) bet kurį bendrosios politikos dokumentą, susijusį su Investavimo priemone, įskaitant vertinimo ataskaitas.3. Be to, IP komitetas pateikia savo nuomonę apie:a) pasiūlymus suteikti palūkanų subsidiją pagal AKR ir EB susitarimo II priedo 2 straipsnio 7 dalį ir 4 straipsnio 2 dalį. Tokiais atvejais Komitetas taip pat pateikia nuomonę apie tokios palūkanų subsidijos naudojimą;b) IP investavimo į kurį nors projektą pasiūlymus, apie kuriuos Komisija pateikė neigiamą nuomonę;c) kitus pasiūlymus, susijusius su Investavimo priemone ir grindžiamus bendraisiais principais, apibrėžtais veiklos gairėse.Be to, EIB valdymo organai gali laikas nuo laiko pareikalauti, kad IP komitetas pateiktų nuomonę dėl visų finansavimo pasiūlymų arba tam tikrų finansavimo pasiūlymų kategorijų.4. EIB atsakomybė – laiku pateikti IP komitetui bet kuriuos klausimus, kuriems būtinas IP komiteto patvirtinimas arba nuomonė, kaip numatyta šio straipsnio 1 ir 2 dalyse. Bet kuris Komitetui pateikiamas pasiūlymas siekiant gauti jo nuomonę sudaromas pagal atitinkamus veiklos gairėse nustatytus kriterijus ir principus.5. EIB ir Komisija glaudžiai bendradarbiauja ir, kai tai įmanoma, koordinuoja atitinkamas savo operacijas, visų pirma:i) EIB kartu su Komisija parengia arba peržiūri Investavimo priemonės įgyvendinimo gaires, nurodytas šio straipsnio 2 dalies a punkte;ii) EIB iš anksto prašo Komisijos nuomonės investavimo strategijos, verslo planų ir bendrosios politikos dokumentų klausimais;iii) projekto vertinimo etape EIB prašo Komisijos nuomonės dėl viešojo sektoriaus arba finansinio sektoriaus projektų atitikties atitinkamos valstybės bendradarbiavimo strategijai arba regioninei bendradarbiavimo strategijai arba (atsižvelgiant į aplinkybes) Investavimo priemonės pagrindiniams tikslams;iv) projekto vertinimo etape EIB taip pat prašo Komisijos pritarimo siekiant nuspręsti, ar bet kuris IP komitetui teikiamas pasiūlymas dėl palūkanų subsidijos atitinka AKR ir EB susitarimo II priedo 2 straipsnio 7 dalį ir 4 straipsnio 2 dalį bei Investavimo priemonės veiklos gairėse nustatytus kriterijus.Laikoma, kad Komisija pateikė palankią nuomonę apie pasiūlymą arba sutiko su juo, nebent per dvi savaites nuo pasiūlymo pateikimo dienos ji praneštų apie nepalankią savo nuomonę. Kalbant apie nuomones apie finansinio arba viešojo sektoriaus projektus bei pritarimą palūkanų subsidijoms, Komisija gali reikalauti, kad jai būtų pateikiamas galutinis projekto pasiūlymas, kad ji galėtų pareikšti savo nuomonę arba pritarimą, prieš dvi savaites iki pasiūlymo išsiuntimo IP komitetui.6. EIB nesiima straipsnio 2 dalyje nurodytų veiksmų, jeigu IP komitetas nepateikia palankios nuomonės.Gavęs palankią IP komiteto nuomonę, EIB priima sprendimą dėl pasiūlymo, laikydamasis savo nustatytos tvarkos. Visų pirma jis gali, atsižvelgdamas į naujas aplinkybes, nuspręsti nesiimti nagrinėti pasiūlymą. EIB reguliariai informuoja IP komitetą ir Komisiją apie tuos atvejus, kai jis nusprendžia nesiimti jokių veiksmų.Kalbant apie paskolas, skiriamas iš nuosavų išteklių, ir IP investicijas, kurioms nereikia IP komiteto nuomonės, EIB priima sprendimus vadovaudamasis savo nustatyta tvarka, o Investavimo priemonės atveju – pagal IP komiteto patvirtintas gaires bei investavimo strategiją.Nepaisydamas neigiamos IP komiteto nuomonės apie pasiūlymą suteikti palūkanų subsidiją, EIB gali skirti atitinkamą paskolą negaudamas palūkanų subsidijos teikiamos naudos. EIB reguliariai informuoja IP komitetą ir Komisiją kiekvienu atveju, kai jis nusprendžia imtis tokių veiksmų.Atsižvelgdamas į veiklos gairėse nustatytas sąlygas ir laikydamasis nuostatos, kad pagrindinis atitinkamos paskolos arba Investavimo priemonės investicijos tikslas turi likti nepakitęs, EIB gali nuspręsti pakeisti Investavimo priemonės paskolos arba investicijos, apie kurią IP komitetas pareiškė palankią nuomonę pagal šio straipsnio 2 dalį, arba bet kurios paskolos, apie kurią IP komitetas pareiškė palankią nuomonę palūkanų subsidijų klausimu, sąlygas. Visų pirma EIB gali nuspręsti padidinti paskolos arba Investavimo priemonės investicijų dydį iki 20 %.Dėl tokio padidinimo projektams su palūkanų subsidijomis, kaip nustatyta AKR ir EB susitarimo II priedo 2 straipsnio 7 dalies a punkte, gali proporcingai padidėti palūkanų subsidijos vertė. EIB reguliariai informuoja IP komitetą ir Komisiją kiekvienu atveju, kai jis nusprendžia imtis tokių veiksmų. AKR ir EB susitarimo II priedo 2 straipsnio 7 dalies b punkte nurodytų projektų atveju, jeigu prašoma padidinti subsidijos vertę, IP komitetas turi pateikti savo nuomonę prieš EIB imantis atitinkamų veiksmų.7. EIB valdo Investavimo priemonės investicijas ir visas minėtosios Investavimo priemonės vardu laikomas lėšas, atsižvelgdamas į Susitarime išdėstytus tikslus. Visų pirma jis gali dalyvauti juridinių asmenų, į kuriuos investuojamos Investavimo priemonės lėšos, valdymo ir priežiūros organų veikloje ir siekti kompromisų dėl Investavimo priemonės vardu turimų teisių, jas vykdyti ir keisti.IV ANTRAŠTINĖ DALISBAIGIAMOSIOS NUOSTATOS12 straipsnisEPF pagalbos įgyvendinimo pažangos stebėsenos ir atsiskaitymo reikalavimai1. Komisija ir EIB užtikrina glaudų koordinavimą ir bendradarbiavimą teikiant Bendrijos pagalbą AKR valstybėms. Komisija ir EIB, atsižvelgdami į savo atsakomybės sritis, stebi, kaip EPF pagalbos gavėjai ją naudoja.2. EIB Komisijai reguliariai praneša apie projektų, finansuojamų iš EPF išteklių, kuriuos jis administruoja, įgyvendinimą, laikydamasis tvarkos, išdėstytos Investavimo priemonės veiklos gairėse.3. Komisija stebi pažangą įgyvendinant 10-ąjį EPF ir pateikia Tarybai metinę įgyvendinimo ir rezultatų ataskaitą ir (kiek tai įmanoma) pateikia informaciją apie pagrindinius pagalbos rezultatus ir poveikį. Ši ataskaita siunčiama Europos Parlamentui, Europos ekonomikos ir socialinių reikalų komitetui bei Regionų komitetui. Joje pateikiama su pernai metais susijusi informacija apie finansuotas priemones, stebėsenos ir vertinimo veiklos rezultatus, atitinkamų partnerių dalyvavimą ir įsipareigojimų bei mokėjimų įgyvendinimą pagal valstybes, regionus ir bendradarbiavimo sektorius. Ataskaitoje įvertinami pagalbos rezultatai, taikant kuo konkretesnius ir išmatuojamus jos vaidmens įgyvendinant AKR ir EB susitarimo tikslus rodiklius. Ypatingas dėmesys skiriamas socialiniams sektoriams ir pasiektai pažangai įgyvendinant Tūkstantmečio vystymosi tikslus. Analogiškai EIB pateikia IP komitetui informaciją apie pasiektą pažangą įgyvendinant Investavimo priemonės tikslus. Remiantis AKR ir EB susitarimo II priedo 6b straipsniu, bendrasis Investavimo priemonės veiklos rezultatas vertinamas atliekant bendrą 10-ojo EPF laikotarpio vidurio ir pabaigos peržiūrą.4. 2010 m. Komisija turi pateikti Tarybai pasiūlymą atlikti bendrojo veiklos rezultato peržiūrą. Šios peržiūros metu bus vertinami finansiniai veiklos rezultatai, ypač įsipareigojimų ir išmokėjimų įvykdymo laipsnis, bei kokybiniai veiklos rezultatai, ypač pasiekti rezultatai ir poveikis, vertinami atsižvelgiant į pasiektą pažangą įgyvendinant Tūkstantmečio vystymosi tikslus.13 straipsnisVertinimas1. Pasitelkdami valstybių narių ekspertus, kai tai įmanoma, ir atsižvelgdami į savo atsakomybės sritis, Komisija ir EIB reguliariai vertina geografinių ir teminių politikos sričių ir programų bei sektorių politikos įgyvendinimo rezultatus ir programavimo veiksmingumą, atlikdami nepriklausomus išorės vertinimus (kur tai įmanoma), kad išsiaiškintų, ar tikslai yra įgyvendinti, ir kad galėtų pateikti rekomendacijas siekiant tobulinti operacijas ateityje. Ypatingas dėmesys skiriamas Bendrijos vystymosi politikos nuoseklumo užtikrinimui, socialiniams sektoriams ir pasiektai pažangai įgyvendinant Tūkstantmečio vystymosi tikslus.2. Komisija siunčia savo parengtas valstybės ir regiono vertinimo ataskaitas Europos Parlamentui ir EPF komitetui, kad suteiktų jiems reikiamą informaciją. Valstybės narės gali pareikalauti, kad EPF komitete būtų apsvarstyti tam tikri vertinimai. Gauti rezultatai toliau panaudojami rengiant programas ir skirstant išteklius.3. Komisija įtraukia susijusias suinteresuotąsias šalis, įskaitant nevalstybinio sektoriaus dalyvius, į Bendrijos suteiktos pagalbos vertinimo etapą.14 straipsnisĮsigaliojimasŠis reglamentas įsigalioja kitą dieną nuo jo paskelbimo Europos Sąjungos oficialiajame leidinyje .Jis taikomas tuo pačiu laikotarpiu kaip ir Vidaus susitarimas.Priimta Briuselyje,Tarybos varduPirmininkas [1] OL L 317, 2000 12 15, p. 3.[2] OL L 209, 2005 8 11, p. 27.[3] OL L 247, 2006 9 9, p. 32.[4] [...][5] [...][6] OL L 247, 2006 9 9, p. 22.[7] OL L 163, 1996 7 2, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OJ L 284, 2003 10 31, p. 1).[8] OJ L […], […], p. […].[9] OJ L […], […], p. […].[10] OL L 156, 2005 6 18, p. 19.[11] OL L 247, 2006 9 9, p. 30.[12] OL C 46, 2006 2 24, p. 1.[13] OJ L […], […], p. […].[14] OL L 314, 2001 11 30, p. 1.


				|

		52013PC0477

			Pasiūlymas TARYBOS ĮGYVENDINIMO REGLAMENTAS kuriuo iš dalies keičiamas Reglamentas (ES) Nr. 405/2011, kuriuo nustatomas galutinis kompensacinis muitas ir galutinai surenkamas laikinasis muitas, nustatytas tam tikriems importuojamiems Indijos kilmės nerūdijančio plieno strypams ir juostoms /* COM/2013/0477 final - 2013/0223 (NLE) */

			   	AIŠKINAMASIS MEMORANDUMAS
 Pasiūlymo aplinkybės
   || Pasiūlymo pagrindas ir tikslai Šis pasiūlymas susijęs su 2009 m. birželio 11 d. Tarybos reglamento (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (toliau – pagrindinis reglamentas) taikymu atliekant antisubsidijų tyrimą, susijusį su tam tikrais importuojamais Indijos kilmės nerūdijančio plieno strypais ir juostomis.
   || Bendrosios aplinkybės Šis pasiūlymas teikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus.
   || Pasiūlymo srityje taikomos priemonės Tarybos reglamentas (ES) Nr. 405/2011, kuriuo nustatomas galutinis kompensacinis muitas ir galutinai surenkamas laikinasis muitas, nustatytas tam tikriems importuojamiems Indijos kilmės nerūdijančio plieno strypams ir juostoms.
   || Derėjimas su kitomis Sąjungos politikos sritimis ir tikslais Netaikoma.
 Konsultacijos su suinteresuotosiomis šalimis ir poveikio vertinimas
   || Konsultacijos su suinteresuotosiomis šalimis
   || Su tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas.
   || Tiriamųjų duomenų rinkimas ir naudojimas
   || Nepriklausomo tyrimo neprireikė.
   || Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nėra numatomas bendras poveikio įvertinimas, tačiau jame pateiktas išsamus būtinų įvertinti sąlygų sąrašas.
 Teisiniai pasiūlymo aspektai
   || Siūlomų veiksmų santrauka 2012 m. rugpjūčio 9 d. Komisija inicijavo dalinę tarpinę peržiūrą, kurią atliekant nagrinėjamas tik importuojamiems Indijos kilmės nerūdijančio plieno strypams ir juostoms taikomo galiojančio kompensacinio muito subsidijavimo lygis. Peržiūra inicijuota, nes pareiškėjas, eksportuojantis Indijos gamintojas, pateikė pakankamai prima facie įrodymų, kad pasikeitė su subsidijavimu susijusios aplinkybės, kurių pagrindu buvo nustatytos priemonės, ir kad šie pokyčiai yra ilgalaikiai. Atlikus dalinės tarpinės peržiūros tyrimą nustatyta, kad i) susijusio bendradarbiaujančio Indijos gamintojo subsidijavimo lygis sumažėjo; ii) faktinės tirtų schemų sąlygos ir jų kompensacinis pobūdis, palyginti su ankstesniu tyrimu, nepasikeitė. Kadangi buvo įrodyta, kad taikomas subsidijavimo lygis yra mažesnis už de minimis, atsižvelgiant į naujus faktus priemonių lygis turėtų būti pakeistas. Pasikeitusių aplinkybių pobūdis laikomas ilgalaikiu. Todėl Tarybai siūloma priimti pridedamą reglamento, kuriuo būtų iš dalies pakeista susijusiam bendradarbiaujančiam Indijos gamintojui taikoma muito norma, pasiūlymą.
   || Teisinis pagrindas 2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių.
   || Subsidiarumo principas Pasiūlymas priklauso išimtinei Sąjungos kompetencijai. Todėl subsidiarumo principas netaikomas.
   || Proporcingumo principas Pasiūlymas atitinka proporcingumo principą, nes veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. Nuoroda apie Sąjungai, nacionalinėms vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės ir administracinės naštos mažinimą ir jos proporcingumą pasiūlymo tikslui netaikoma.
   || Pasirinkta priemonė
   || Siūloma priemonė – reglamentas.
   || Kitos priemonės būtų netinkamos, nes pagrindiniame reglamente kitų galimybių nenumatyta.
 Poveikis biudžetui
   || Pasiūlymas neturi poveikio Sąjungos biudžetui.
2013/0223 (NLE)
Pasiūlymas
TARYBOS ĮGYVENDINIMO REGLAMENTAS
kuriuo iš dalies keičiamas Reglamentas
(ES) Nr. 405/2011, kuriuo nustatomas galutinis kompensacinis muitas ir
galutinai surenkamas laikinasis muitas, nustatytas tam tikriems importuojamiems
Indijos kilmės nerūdijančio plieno strypams ir juostoms
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2009 m. birželio 11 d.
Tarybos reglamentą (EB) Nr. 597/2009 dėl apsaugos nuo
subsidijuoto importo iš Europos bendrijos narėmis nesančių
valstybių[1]
(toliau – pagrindinis reglamentas), ypač į jo 19 straipsnį,
atsižvelgdama į Europos Komisijos (toliau
– Komisija) pasiūlymą, pateiktą pasikonsultavus su Patariamuoju
komitetu,
kadangi:
1.           PROCEDŪRA
1.1.        Ankstesnis tyrimas ir
galiojančios kompensacinės priemonės
(1)       2011
m. balandžio mėn. Taryba Reglamentu (ES) Nr. 405/2011[2] (toliau – galutinis reglamentas) importuojamiems Indijos kilmės
nerūdijančio plieno strypams ir juostoms, kurių KN kodai šiuo
metu yra 7222 20 21, 7222 20 29, 7222 20 31, 7222 20 39,
7222 20 81 ir 7222 20 89, nustatė galutinį
kompensacinį muitą. Tyrimas, po kurio priimtas galutinis reglamentas,
toliau vadinamas pradiniu tyrimu.
(2)       Galutinės priemonės
buvo 3,3–4,3 proc. dydžio ad valorem kompensaciniai muitai, taikomi
atskirai išvardytų eksportuotojų importuojamam produktui, 4,0 proc.
dydžio muitas, taikomas neatrinktoms bendradarbiaujančioms
bendrovėms, ir 4,3 proc. dydžio muitas, taikomas visoms kitoms
įmonėms Indijoje.
1.2.        Dalinės tarpinės
peržiūros inicijavimas
(3)       Prašymą
atlikti dalinę tarpinę peržiūrą pateikė
eksportuojantis Indijos gamintojas Viraj Profiles Vpl. Ltd. (toliau –
pareiškėjas). Prašymas buvo susijęs tik su pareiškėjo
subsidijavimo aspektais. Pareiškėjas pateikė prima facie
įrodymų, kad subsidijavimo aplinkybės, kurių pagrindu buvo
nustatytos priemonės, labai pasikeitė ir kad šie pokyčiai
ilgalaikiai.
(4)       Pasikonsultavusi su
Patariamuoju komitetu ir nustačiusi, kad yra pakankamai įrodymų,
pagrindžiančių dalinės tarpinės peržiūros
inicijavimą, Komisija, vadovaudamasi pagrindinio reglamento 19 straipsniu,
2012 m. rugpjūčio 9 d. Europos Sąjungos oficialiajame
leidinyje paskelbė pranešimą[3]
(toliau – pranešimas apie inicijavimą) apie dalinės tarpinės
peržiūros, kurią atliekant nagrinėjamas tik su pareiškėju
susijęs subsidijavimas, inicijavimą.
1.3.        Peržiūros tiriamasis
laikotarpis
(5)       Atliekant subsidijavimo
tyrimą nagrinėtas 2011 m. liepos 1 d. – 2012 m.
birželio 30 d. laikotarpis (toliau – peržiūros tiriamasis laikotarpis
arba PTL).
1.4.        Su tyrimu susijusios šalys
(6)       Komisija apie dalinės
tarpinės peržiūros tyrimo inicijavimą oficialiai pranešė
pareiškėjui, Indijos vyriausybei ir Sąjungos pramonės atstovui
pradiniame tyrime – EUROFER (toliau – Sąjungos pramonė).
Suinteresuotosioms šalims buvo suteikta galimybė per pranešime apie
inicijavimą nustatytą terminą raštu pareikšti savo nuomonę
ir pateikti prašymą išklausyti.
(7)       Komisija išnagrinėjo
inicijavimo etape šalių raštu ir žodžiu pateiktas pastabas ir prireikus
į jas atsižvelgė.
(8)       Siekdama gauti tyrimui
reikalingos informacijos Komisija pareiškėjui nusiuntė
klausimyną. Klausimynas taip pat nusiųstas Indijos vyriausybei.
(9)       Pareiškėjas ir Indijos
vyriausybė pateikė klausimyno atsakymus.
(10)     Komisija surinko ir patikrino
visą, jos manymu, subsidijavimui nustatyti būtiną
informaciją. Pareiškėjo patalpose surengtas tikrinamasis vizitas.
2.           NAGRINĖJAMASIS
PRODUKTAS
(11)     Peržiūrimasis produktas –
Indijos kilmės po šaltojo formavimo arba šaltosios apdailos toliau
neapdoroti nerūdijančio plieno strypai ir juostos, išskyrus ne
mažesnio kaip 80 mm skersmens skritulio formos skerspjūvio strypus ir
juostas, kurių KN kodai šiuo metu yra 7222 20 21, 7222 20 29, 7222 20 31, 7222
20 39, 7222 20 81 ir 7222 20 89.
3.           SUBSIDIJAVIMAS
3.1.        Įžanga
(12)     Remiantis Indijos
vyriausybės ir kitų suinteresuotųjų šalių pateikta
informacija bei Komisijos klausimyno atsakymuose nurodyta informacija, tirtos
šios pareiškėjui tariamai taikytos schemos:
(a)
Gamybos priemonių eksportui skatinti schema
(GPESS);
(b)
Į eksportą orientuotų
įmonių schema (EOĮS);
(c)
Eksporto kreditų schema (EKS).
(13)     a ir b schemos yra
pagrįstos 1992 m. Užsienio prekybos (plėtros ir reguliavimo)
įstatymu (1992 m. Nr. 22), kuris įsigaliojo 1992 m.
rugpjūčio 7 d. (toliau – Užsienio prekybos įstatymas).
Pagal Užsienio prekybos įstatymą Indijos vyriausybė
įgaliojama skelbti su eksporto ir importo politika susijusius pranešimus.
Jie apibendrinami užsienio prekybos politikos dokumentuose, kuriuos kas
penkerius metus leidžia ir reguliariai atnaujina Prekybos ministerija. Su PTL
susijęs užsienio prekybos politikos dokumentas yra „Užsienio prekybos
politika 2009–2014 m.“ (FTP 09-14). Be to, Užsienio prekybos politiką 2009–2014 m.
reglamentuojančias procedūras Indijos vyriausybė nustato
Procedūrų vadovo I tome (HOP I 09-14). Procedūrų vadovas
taip pat reguliariai atnaujinamas.
(14)     Eksporto kreditų schema,
nurodyta c punkte, yra pagrįsta 1949 m. Bankininkystės
reguliavimo įstatymo 21 ir 35A skirsniais, pagal kuriuos Indijos
rezervų bankas vadovauja komercinių bankų veiklai eksporto
kreditų srityje.
(15)     Be to, pagal Sąjungos
pramonės pareiškimą Komisija tyrė, ar pareiškėjas:
(a)
naudojosi atleidimo nuo elektros energijos
mokesčio schema (AEEMS);
(b)
naudojosi Maharaštros valstijos subsidijų
programomis;
(c)
įsigijo žaliavų mažesnėmis nei
įprastinės kainomis;
(d)
naudojosi paskatomis, susijusiomis su elektros
energijos gamyba ir tiekimu;
(e)
įsigijo pigių žaliavų iš
susijusių lengvatinio apmokestinimo bendrovių.
(16)     Galiausiai, Komisija
patikrino, ar pareiškėjas vis dar nenaudoja pradiniame tyrime
nagrinėtų schemų:
(a)
muito sumažinimo leidimo schemos (MSLS) ir
(b)
išankstinių leidimų schemos (ILS).
3.2.        Nustatyti faktai
3.2.1.     Gamybos priemonių
eksportui skatinti schema
(17)     Atlikus tyrimą nustatyta,
kad per PTL pareiškėjas naudojosi šia schema. Tačiau nustatyta, kad
gautos lengvatos buvo nereikšmingos – 0,02 proc. Todėl laikyta, kad
nebūtina toliau vertinti, ar ši schema kompensuotina.
3.2.2.     Į eksportą orientuotų
įmonių schema
(18)     Nustatyta, kad
pareiškėjui taikomas EOĮS statusas ir pagal šią schemą per
PTL jis gavo subsidijų.
(19)     Dėl šios schemos
bendrovė teigė, kad Komisija turėtų naudoti kitą pagal
EOĮS schemą gautų lengvatų skaičiavimo metodą nei
naudotas per pradinį tyrimą. Bendrovė teigė, kad tam tikros
lengvatos pagal EOĮS turėtų būti laikomos leistina
muitų grąžinimo schema, kaip apibrėžta pagrindinio reglamento II
ir III prieduose, ir todėl jos neturėtų būti
kompensuotinos.
(20)     Tačiau nustačius,
kad pagal šią schemą gauta subsidijų norma (nepriklausomai nuo
taikomo skaičiavimo metodo) neviršija 0,22 proc., o bendras
subsidijų skirtumas mažesnis už de minimis lygį,
nuspręsta šiame peržiūros tyrime minėto teiginio toliau
nenagrinėti.
3.2.3.     Eksporto kreditų schema

(21)     Nustatyta, kad per PTL
pareiškėjas šia schema nesinaudojo.
3.2.4.     Atleidimo nuo elektros
energijos mokesčio schema
(22)     Atlikus tyrimą nustatyta,
kad per PTL pareiškėjas naudojosi šia schema. Tačiau nustatyta, kad
gautos lengvatos buvo nereikšmingos. Todėl laikyta, kad nebūtina
toliau vertinti, ar ši schema kompensuotina.
3.2.5.     Maharaštros valstijos
subsidijų programos
(23)     Nustatyta, kad per PTL
pareiškėjas šia schema nesinaudojo.
3.2.6.     Kitos aplinkybės
(24)     Atliekant tyrimą nebuvo
nustatyta jokių kitų per PTL pareiškėjui taikytų
lengvatų, susijusių su žaliavų ir energijos įsigijimo
sąlygomis, kurios būtų Indijos vyriausybės finansinė
parama ir todėl galėtų būti laikomos subsidijomis, kaip
apibrėžta pagrindinio reglamento 3 straipsnio 1 dalies a punkto ii
papunktyje ir 3 straipsnio 2 dalyje. Todėl atlikus šią
peržiūrą nustatyta, kad 15 konstatuojamosios dalies c–e punktuose
išdėstyti Sąjungos pramonės pareiškimai nėra pagrįsti.

4.           KOMPENSUOTINŲ
SUBSIDIJŲ SUMA
(25)     Primenama, kad pradiniame
tyrime nustatyta, kad ad valorem išreikšta kompensuotinų
subsidijų suma – 4,3 proc.
(26)     Nustatyta, kad pareiškėjo
ad valorem išreikšta kompensuotinų subsidijų suma pagal
vieną subsidijų schemą per PTL sudarė 0,22 proc.
(27)     Atsižvelgiant į tai, kas
išdėstyta pirmiau, daroma išvada, kad prašymą pateikusio
eksportuojančio gamintojo subsidijavimo lygis sumažėjo.
(28)     Taip pat įvertinta, ar su
tirtomis schemomis susijusios pasikeitusios aplinkybės gali būti
laikomos ilgalaikėmis.
(29)     Kaip minėta pirmiau,
atlikus šią tarpinę peržiūrą patvirtintos pradinio tyrimo
išvados dėl GPESS schemos – nustatyta, kad pagal šią schemą
suteiktos subsidijos buvo nereikšmingos.
(30)     Be to, nors pradiniame tyrime
pareiškėjas daugiausiai lengvatų gavo pagal EOĮS schemą,
pagal šią schemą gauta lengvata per PTL sumažėjo. Gauta
įrodymų, kad šis pokytis yra ilgalaikis, nes jis susijęs su
mažesniu nerūdijančio plieno laužui ir feronikeliui, dviem
pagrindinėms nagrinėjamojo produkto gamybos žaliavoms, taikomų
muitų lygiu.
5.           KOMPENSACINĖS
PRIEMONĖS
(31)     Remiantis
tuo, kas išdėstyta, yra požymių, kad pareiškėjas ateityje ir
toliau gaus subsidijas, kurių suma bus mažesnė už de minimis
lygį. Manoma, kad atsižvelgiant į esamą subsidijavimo lygį
tikslinga iš dalies pakeisti pareiškėjui taikomą kompensacinio muito
normą. Nustatyta muito norma pareiškėjui – 0 proc.
(32)     Kalbant apie
nagrinėjamajam produktui, importuojamam iš galutinio reglamento priede
nurodytų eksportuojančių gamintojų, šiuo metu taikomą
muito normą, pažymima, kad faktinės tirtų schemų
sąlygos ir jų kompensacinis pobūdis, palyginti su ankstesniu
tyrimu, nepasikeitė. Todėl šioms bendrovėms subsidijų ir
muito normų perskaičiuoti nereikia. Todėl visoms galutinio
reglamento priede nurodytoms bendrovėms taikomos muito normos
nesikeičia.
(33)     Dėl visoms kitoms
bendrovėms taikomos muito normos, pažymima, kad pradiniame tyrime jos
lygis buvo nustatytas pagal didžiausią individualų subsidijų
skirtumą, nustatytą atrinktoms bendrovėms. Tai atitiko pareiškėjo
subsidijų skirtumą. Atsižvelgiant į tai, kad po šios
tarpinės peržiūros pareiškėjo subsidijų skirtumas
pasikeitė, visoms kitoms bendrovėms taikoma norma turėtų
būti peržiūrėta ir nustatyta pagal didžiausią
subsidijų skirtumą. Kadangi kitas didžiausias skirtumas atitinka
priede nurodytoms bendrovėms taikomą skirtumą, visoms kitoms
bendrovėms taikoma muito norma nustatoma pagal šį lygį, t. y. 4 proc.

6.           ATSKLEIDIMAS
(34)     Indijos vyriausybei ir kitoms
suinteresuotosioms šalims pranešta apie pagrindinius faktus ir aplinkybes,
kuriomis remiantis ketinta siūlyti iš dalies pakeisti pareiškėjui
taikomą muito normą.
(35)     Komisija nagrinėjo
šalių raštu ir žodžiu pateiktas pastabas ir prireikus į jas
atsižvelgė.
(36)     Visos suinteresuotosios šalys,
kurios to prašė ir nurodė svarbias priežastis, dėl kurių
reikėtų jas išklausyti, buvo išklausytos,
PRIĖMĖ ŠĮ
REGLAMENTĄ:
1 straipsnis
Tarybos įgyvendinimo reglamento (ES) Nr. 405/2011
1 straipsnio 2 dalis pakeičiama šiuo tekstu:
„2.        Galutinio kompensacinio muito
norma, taikoma 1 dalyje aprašytų produktų, kuriuos pagamino
toliau išvardytos bendrovės, neto kainai Sąjungos pasienyje prieš
sumokant muitą, yra tokia:
 Bendrovė || Muitas (%) || Papildomas TARIC kodas
 Chandan Steel Ltd., Mumbai || 3,4 || B002
 Venus Wire Industries Pvt. Ltd, Mumbai, Precision Metals, Mumbai, Hindustan Inox Ltd., Mumbai, Sieves Manufacturer India Pvt. Ltd., Mumbai || 3,3 || B003
 Viraj Profiles Vpl. Ltd., Thane || 0 || B004
 Priede išvardytos bendrovės || 4,0 || B005
 Visos kitos bendrovės || 4,0 || B999
2 straipsnis
Šis reglamentas
įsigalioja kitą dieną po jo paskelbimo Europos Sąjungos
oficialiajame leidinyje.
Šis
reglamentas privalomas visas ir tiesiogiai taikomas visose valstybėse
narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL L 188, 2009 7 18, p. 93.
[2]               OL L 108, 2011 4 28, p. 3.
[3]               OL C 239, 2012 8 9, p. 2.


Svarbus teisinis pranešimas

|

52009PC0497

Pasiūlymas Tarybos reglamentas iš dalies keičiantis Reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai  /* KOM/2009/0497 galutinis */

	[pic] | EUROPOS BENDRIJŲ KOMISIJA |Briuselis, 18.9.2009KOM(2009) 497 galutinisPasiūlymasTARYBOS REGLAMENTASiš dalies keičiantis Reglamentą (EB) Nr. 329/2007 dėl ribojančių priemonių Korėjos Liaudies Demokratinei RespublikaiAIŠKINAMASIS MEMORANDUMAS1.  Po Jungtinių Tautų Saugumo Tarybos rezoliucijos 1718 (2006) Bendrąja pozicija 2006/795/BUSP ir Tarybos reglamentu (EB) Nr. 329/2007 Korėjos Liaudies Demokratinei Respublikai nustatytos tam tikros ribojančios priemonės.2.  2009 m. birželio 12 d. Jungtinių Tautų Saugumo Taryba priėmė Rezoliuciją 1874 (2009), kuria išplečiama ribojančių priemonių taikymo Korėjos Liaudies Demokratinei Respublikai sritis ir nustatomos naujos ribojančios priemonės.3.  Siekiant įgyvendinti Rezoliuciją 1874 (2009), Bendrąja pozicija 2009/573/BUSP iš dalies keičiama Bendroji pozicija 2006/795/BUSP ir nustatomos papildomos ribojančios priemonės, kaip antai taikomos asmenims, kurių turtas įšaldomas, finansų įstaigų, kurios galėtų prisidėti prie Šiaurės Korėjos branduolinių, su kitais masinio naikinimo ginklais ar balistinėmis raketomis susijusių programų, veiklai, prekybai su Korėjos Liaudies Demokratinės Respublika teikiamai valstybės finansinei paramai, pavyzdžiui, eksporto kreditams, ir Korėjos Liaudies Demokratinės Respublikai teikiamai valstybės finansinei pagalbai. Bendrojoje pozicijoje 2009/573/BUSP taip pat numatoma drausti prekybą tam tikromis prekėmis ir technologijomis, kurios galėtų būti naudojamos Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose, ir tikrinti tam tikrus į Korėjos Liaudies Demokratinės Respubliką ir iš jos gabenamus krovinius.4.  Kai kurios iš šių priemonių įeina į Sutarties taikymo sritį, o Bendrojoje pozicijoje 2009/573/BUSP numatoma Bendrijos veikla, skirta joms taikyti.5.  Į reglamentą taip pat turi būti įtrauktos tam tikros asmens duomenų apsaugos bei tvarkymo ir įslaptintos informacijos tvarkymo nuostatos.6.  Todėl Komisija siūlo įgyvendinti šias ribojančias priemones priimant reglamentą, iš dalies keičiantį Reglamentą (EB) Nr. 329/2007.PasiūlymasTARYBOS REGLAMENTASiš dalies keičiantis Reglamentą (EB) Nr. 329/2007 dėl ribojančių priemonių Korėjos Liaudies Demokratinei RespublikaiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 60 ir 301 straipsnius,atsižvelgdama į 2009 m. liepos 27 d. Tarybos bendrąją poziciją 2009/573/BUSP, iš dalies keičiančią Bendrąją poziciją 2006/795/BUSP dėl ribojančių priemonių Korėjos Liaudies Demokratinės Respublikai[1],atsižvelgdama į Komisijos pasiūlymą,pasikonsultavusi su Europos duomenų apsaugos priežiūros pareigūnu,kadangi:7.  Pagal Jungtinių Tautų Saugumo Tarybos rezoliuciją 1874 (2009) Bendrąja pozicija 2009/573/BUSP Korėjos Liaudies Demokratinei Respublikai (toliau – Šiaurės Korėjai) nustatomos papildomos ribojančios priemonės, kaip antai draudimas tiekti, parduoti ir perduoti tam tikrus objektus, medžiagas, įrenginius, prekes bei technologijas, kurios galėtų būti naudojamos Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose.8.  Bendrojoje pozicijoje 2009/573/BUSP numatoma tikrinti tam tikrus į Šiaurės Korėją bei iš jos gabenamus krovinius ir reikalauti, kad orlaiviai bei laivai papildomai informuotų apie prekes, įvežamas į Bendriją arba išvežamas iš jos, prieš jų atvežimą arba išvežimą. Ši informacija turi būti pateikta remiantis nuostatomis, taikomomis Tarybos reglamente (EEB) Nr. 2913/92, nustatančiame Bendrijos muitinės kodeksą[2], ir 1993 m. liepos 2 d. Komisijos reglamente (EEB) Nr. 2454/93, išdėstančiame Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas[3], minėtoms bendrosioms prekių įvežimo ir išvežimo deklaracijoms.9.  Bendrojoje pozicijoje 2009/573/BUSP numatoma drausti aprūpinti kuru Šiaurės Korėjos laivus ir jiems teikti kitas paslaugas, siekiant užkirsti kelią objektų, kurių eksportas uždraustas pagal Reglamentą (EB) Nr. 329/2007, gabenimui.10.  Bendrąja pozicija 2009/573/BUSP lėšų įšaldymo priemonės imamos taikyti naujų kategorijų asmenims ir nustatomos atsargumo priemonės, susijusios su finansų įstaigų, kurios galėtų prisidėti prie Šiaurės Korėjos branduolinių, su kitais masinio naikinimo ginklais ar balistinėmis raketomis susijusių programų, veikla.11.  Šios priemonės įeina į Europos bendrijos steigimo sutarties taikymo sritį, todėl, siekiant, kad ekonominės veiklos vykdytojai visose valstybėse narėse jas taikytų vienodai, būtina priimti Bendrijos teisės aktą joms įgyvendinti Bendrijos mastu.12.  Todėl Reglamentą (EB) Nr. 329/2007 reikėtų atitinkamai iš dalies pakeisti.13.  Šiuo reglamentu nepažeidžiamos pagrindinės teisės ir principai, pripažįstami Europos Sąjungos pagrindinių teisių chartijoje, visų pirma teisė į veiksmingą gynybą ir į sąžiningą teismą, nuosavybės teisė ir teisė į asmens duomenų apsaugą. Šis reglamentas turi būti įgyvendinamas laikantis šių teisių ir principų.14.  Siekiant įgyvendinti šį reglamentą, tam tikri fizinių arba juridinių asmenų, subjektų ir organizacijų, kurių lėšos ir ekonominiai ištekliai turi būti įšaldyti pagal Reglamentą (EB) Nr. 329/2007, asmens duomenys turi būti paviešinti ir reikiamai tvarkomi pagal 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo[4] ir 1995 m. spalio 24 d. Europos Parlamento ir Tarybos direktyvą 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo[5].15.  Taip pat turi būti priimta įslaptintos informacijos tvarkymo Komisijoje nuostata.16.  Siekiant užtikrinti šiuo reglamentu nustatomų priemonių veiksmingumą, jis turėtų įsigalioti nedelsiant,PRIĖMĖ ŠĮ REGLAMENTĄ:1 straipsnisReglamentas (EB) Nr. 329/2007 iš dalies keičiamas taip:1) 2 straipsnis pakeičiamas taip:„1. Draudžiama:a) fiziniams ar juridiniams asmenims, subjektams arba organizacijoms Šiaurės Korėjoje arba naudojimui Šiaurės Korėjoje tiesiogiai arba netiesiogiai parduoti, tiekti, perduoti arba eksportuoti I priede išvardytas Bendrijos ar kitos kilmės prekes ir technologijas, įskaitant programinę įrangą;b) sąmoningai ir apgalvotai dalyvauti veikloje, kuria siekiama apeiti arba dėl kurios apeinamas a punkte nurodytas draudimas.2. I priede išvardijami objektai, medžiagos, įranga, prekės ir technologijos, įskaitant programinę įrangą, kurie laikomi dvejopo naudojimo prekėmis ir technologijomis, kaip apibrėžta Reglamente (EB) Nr. 428/2009[6], ir kurie galėtų būti naudojami Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose. Į jį neįtraukiamos prekės ir technologijos, išvardytos ES bendrajame karinės įrangos sąraše[7].I priede taip pat išvardijami kai kurie kiti objektai, medžiagos, įranga, prekės ir technologijos, kurie galėtų būti naudojami Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose.3. Draudžiama iš Šiaurės Korėjos pirkti, importuoti arba transportuoti I priede išvardytas prekes ir technologijas, neatsižvelgiant į tai, ar atitinkamas objektas yra Šiaurės Korėjos ar kitos kilmės.“2) 3 straipsnio 1 dalis pakeičiama taip:„1. Draudžiama:a) fiziniams ar juridiniams asmenims, subjektams arba organizacijoms Šiaurės Korėjoje arba naudojimui Šiaurės Korėjoje tiesiogiai arba netiesiogiai teikti arba iš jų gauti techninę pagalbą, susijusią su ES bendrajame karinės įrangos sąraše ar I priede išvardytomis prekėmis ir technologijomis bei su ES bendrajame karinės įrangos sąraše ar I priede išvardytų prekių tiekimu, gamyba, priežiūra ir naudojimu;b) fiziniams ar juridiniams asmenims, subjektams arba organizacijoms Šiaurės Korėjoje arba naudojimui Šiaurės Korėjoje tiesiogiai arba netiesiogiai teikti arba gauti iš jų finansavimą ar finansinę pagalbą, susijusią su ES bendrajame karinės įrangos sąraše ar I priede išvardytomis prekėmis ir technologijomis, įskaitant visų pirma negrąžinamas paskolas, paskolas ir eksporto kredito draudimą, kurie būtų skirti šių objektų pardavimui, tiekimui, perdavimui ar eksportui, arba susijusią su techninės pagalbos teikimu;c) sąmoningai ir apgalvotai dalyvauti veikloje, kuria siekiama apeiti arba dėl kurios apeinamas a ar b punktuose nurodytas draudimas.“3) Įterpiamas šis straipsnis:„3a straipsnis1. Siekiant užkirsti kelią I priede išvardytų prekių ir technologijų, kurios galėtų būti naudojamos Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose, perdavimui, į Šiaurės Korėją ir iš jos vykstantys krovininiai orlaiviai ir prekybiniai laivai įpareigojami prieš atvykimą arba išvykimą pateikti atitinkamos valstybės narės kompetentingoms valdžios institucijoms informaciją apie visas į Bendrijos teritoriją atvežamas ir iš jos išvežamas prekes.Taisyklės, kuriomis reglamentuojamas įpareigojimas pateikti informaciją prieš atvykimą ir išvykimą, visų pirma, terminai, kurių reikia laikytis, ir duomenys, kurių reikia reikalauti, išdėstytos nuostatose, taikomose bendrosioms prekių įvežimo ir išvežimo deklaracijoms, minėtoms Europos Parlamento ir Tarybos reglamente (EB) Nr. 648/2005[8], iš dalies keičiančiame Tarybos reglamentą (EEB) Nr. 2913/92, nustatantį Bendrijos muitinės kodeksą, ir Komisijos reglamente (EB) Nr. 1875/2006[9], iš dalies keičiančiame Reglamentą (EEB) Nr. 2454/93, išdėstantį Reglamento (EEB) Nr. 2913/92 įgyvendinimo nuostatas.Be to, į Korėjos Liaudies Demokratinę Respubliką bei iš jos vykstantys krovininiai orlaiviai ir prekybiniai laivai arba jų atstovai deklaruoja, ar prekės patenka į šio reglamento taikymo sritį, ir, jei šioms prekėms eksportuoti reikalingas leidimas, nurodo šiuo tikslu jiems išduotą licenciją.Iki 2010 m. gruodžio 31 d. bendrosios prekių įvežimo bei išvežimo deklaracijos ir nurodyti reikalaujami papildomi duomenys gali būti pateikti raštu prekybos, uostų arba transporto dokumentuose, jeigu juose yra būtina informacija.Nuo 2011 m. sausio 1 d. nurodyti reikalaujami papildomi duomenys pateikiami raštu arba prireikus nurodomi bendrosiose prekių įvežimo ir išvežimo deklaracijose.2. Išankstinis leidimas reikalingas Korėjos Liaudies Demokratinės Respublikos laivams aprūpinti kuru ar atsargomis arba jiems teikti kitas aptarnavimo paslaugas, išskyrus reikalingas humanitariniams tikslams įgyvendinti.II priede išvardytose interneto svetainėse minimos kompetentingos valstybių narių valdžios institucijos neišduoda leidimo, jei nustato, kad teikiant atitinkamą paslaugą galėtų būti prisidedama prie I priede išvardytų prekių ir technologijų perdavimo.“4) 6 straipsnis pakeičiamas taip:„1. Įšaldomos visos IV priedo sąraše išvardytiems asmenims, subjektams arba organizacijoms priklausančios, jų turimos, valdomos arba kontroliuojamos lėšos ir ekonominiai ištekliai. Į IV priedą įtraukiami asmenys, subjektai arba organizacijos, kuriuos nurodė JT Sankcijų komitetas arba Saugumo Taryba pagal JTST Rezoliucijos 1718 (2006) 8 dalies d punktą.2. Įšaldomos visos V priedo sąraše išvardytiems asmenims, subjektams arba organizacijoms priklausančios, jų turimos, valdomos arba kontroliuojamos lėšos ir ekonominiai ištekliai. Į V priedą įtraukiami IV priede neminėti asmenys, subjektai arba organizacijos, kuriuos pagal Bendrosios pozicijos 2006/795/BUSP 4 straipsnio 1 dalies b ir c punktus Taryba pripažino:a) atsakingais už Šiaurės Korėjos branduolines, su kitais masinio naikinimo ginklais ar balistinėmis raketomis susijusias programas, arba jų vardu ar pavedimu veikiančiais asmenimis ir subjektais, arba subjektais, kurie yra jų nuosavybė arba yra jų kontroliuojami; arbab) teikiančiais finansines paslaugas arba užtikrinančiais visų lėšų arba ekonominių išteklių, kurie galėtų būti naudojami Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose, perdavimą į Bendrijos teritoriją, per ją ar iš jos, arba įtraukiančiais į savo veiklą valstybių narių piliečius, jų jurisdikcijai priklausančius subjektus arba Bendrijos teritorijoje esančius asmenis ar finansų įstaigas.V priedas peržiūrimas reguliariai, bent kas dvylika mėnesių.3. IV ir V prieduose pateikiama tik ši su sąraše išvardytais fiziniais asmenimis susijusi informacija:a) tapatybės duomenys, kaip antai pavardė ir vardai (įskaitant galimus slapyvardžius ir prievardžius), gimimo data ir vieta, pilietybė, paso ir tapatybės kortelės numeriai, mokesčių mokėtojo kodas ir socialinio draudimo numeris, lytis, adresas arba kiti duomenys, pareigos arba profesija, įtraukimo į sąrašą data; irb) įtraukimo į sąrašą motyvai, kaip antai pareigos arba kitas pakankamas motyvas.IV ir V prieduose taip pat gali būti pateikiami minėti tapatybės duomenys, susiję su sąraše išvardytų asmenų šeimos nariais, jei šių duomenų reikia konkrečiu atveju, siekiant patikrinti sąraše nurodyto atitinkamo fizinio asmens tapatybę.4. IV arba V prieduose išvardytiems fiziniams ar juridiniams asmenims, subjektams arba organizacijoms neleidžiama nei tiesiogiai, nei netiesiogiai naudotis lėšomis ar ekonominiais ištekliais arba gauti iš jų naudos.5. Draudžiama sąmoningai ir apgalvotai dalyvauti veikloje, kuria siekiama tiesiogiai ar netiesiogiai apeiti arba dėl kurios apeinamos šio straipsnio 1 ir 2 dalyse nurodytos priemonės.“5) 8 straipsnis pakeičiamas taip:„Nukrypstant nuo 6 straipsnio, valstybių narių kompetentingos valdžios institucijos, nurodytos II priede išvardytose interneto svetainėse, gali leisti nutraukti tam tikrų lėšų arba ekonominių išteklių įšaldymą, jei įvykdomos šios sąlygos:a) lėšos arba ekonominiai ištekliai minimi turto suvaržymo akte arba teismo, administraciniame ar arbitražo sprendime, priimtame iki 6 straipsnyje minėto asmens, subjekto arba organizacijos įtraukimo į sąrašą datos;b) lėšos arba ekonominiai ištekliai naudojami tik siekiant patenkinti prašymus, kurių vykdymas užtikrinamas tokiu aktu arba kurie pripažįstami teisėtais tokiu sprendimu, laikantis ribų, nustatytų įstatymais ir teisės aktais, kuriais reglamentuojamos tokius prašymus teikti teisę turinčių asmenų teisės;c) turto suvaržymo aktas arba sprendimas nėra priimamas IV arba V prieduose išvardytų asmenų, subjektų arba organizacijų naudai;d) turto suvaržymo akto arba sprendimo pripažinimas neprieštarauja atitinkamos valstybės narės viešajai tvarkai; ire) apie turto suvaržymo aktą arba sprendimą valstybė narė pranešė Sankcijų komitetui.“6) 9 straipsnio 2 dalis pakeičiama taip:„2. 6 straipsnio 4 dalis netaikoma įšaldytų sąskaitų papildymui:a) palūkanomis ar kitomis pajamomis iš sąskaitų arbab) mokėjimais pagal sutartis, susitarimus ar įsipareigojimus, sudarytus arba nustatytus iki 6 straipsnyje minėto asmens, subjekto arba organizacijos įtraukimo į sąrašą datos, jei tokios palūkanos, kitos pajamos bei mokėjimai įšaldyti pagal 6 straipsnio 1 ir 2 dalis.“7) 11 straipsnis pakeičiamas taip:„1. Nė vienas fizinis ar juridinis asmuo, subjektas arba organizacija, jos direktorius ar darbuotojai, kuriems taikomas šis reglamentas, nėra atsakingi už lėšų ir ekonominių išteklių įšaldymą arba atsisakymą leisti jais naudotis, kai šie veiksmai atliekami sąžiningai ir laikantis šio reglamento nuostatų, nebent būtų įrodyta, kad lėšos ir ekonominiai ištekliai buvo įšaldyti arba neišmokėti dėl aplaidumo.2. Atitinkami fiziniai ar juridiniai asmenys arba subjektai nėra atsakingi, jei jie nežinojo ir neturėjo pagrįstos priežasties įtarti, kad savo veiksmais pažeis 3 straipsnio 1 dalies b punkte ir 6 straipsnio 4 dalyje išvardytus draudimus.“8) Įterpiamas šis straipsnis:„11a straipsnis1. Finansų ir kredito įstaigos, vykdydamos veiklą su šio straipsnio 2 dalyje minėtomis finansų bei kredito įstaigomis ir siekdamos išvengti, kad šia veikla būtų prisidėta prie Šiaurės Korėjos branduolinių, su kitais masinio naikinimo ginklais ar balistinėmis raketomis susijusių programų:a) nuolat atidžiai stebi sąskaitų veiklą, visų pirma vykdydamos atsargumo priemonių klientų atžvilgiu programas ir laikydamosi įsipareigojimų, susijusių su pinigų plovimu bei terorizmo finansavimu;b) reikalauja, kad būtų užpildyti visi mokėjimo pavedimų informacijos laukeliai, susiję su atitinkamu lėšų pervedėju bei gavėju, ir atsisako vykdyti sandorį, jei tokia informacija nepateikiama;c) penkerius metus saugo įrašus apie visus sandorius ir pareikalavus juos pateikia nacionalinės valdžios institucijoms; ird) jei įtaria ar turi pagrįstų priežasčių įtarti, kad lėšos susijusios su branduolinio ginklo, kitų masinio naikinimo ginklų ar balistinių raketų platinimo finansavimu, skubiai praneša apie savo įtarimus finansinės žvalgybos padaliniui (toliau – FŽP) arba kitai atitinkamos valstybės narės paskirtai kompetentingai valdžios institucijai, kaip nurodyta II priede išvardytose interneto svetainėse, nepažeisdamos 3 straipsnio 1 dalies arba 6 straipsnio. FŽP arba kita atitinkama kompetentinga valdžios institucija, kaip nacionalinis centras, priima ir analizuoja pranešimus apie įtartinus sandorius, susijusius su galimu ginklų platinimo finansavimu. FŽP arba kita atitinkama kompetentinga valdžios institucija gali reikiamu metu tiesiogiai arba netiesiogiai pasinaudoti finansine, administracine ir teismine informacija, jai reikalinga siekiant tinkamai vykdyti šią funkciją, į kurią įeina ir pranešimų apie įtartinus sandorius analizė.2. Šio straipsnio 1 dalyje nurodytos priemonės taikomos finansų ir kredito įstaigoms vykdant veiklą su:a) Šiaurės Korėjoje įsisteigusiomis finansų ir kredito įstaigomis;b) VI priede išvardytomis Šiaurės Korėjoje įsisteigusių kredito ir finansų įstaigų pavaldžiosiomis įmonėmis bei filialais, patenkančiais į 16 straipsnio taikymo sritį;c) VI priede išvardytomis Šiaurės Korėjoje įsisteigusių kredito ir finansų įstaigų pavaldžiosiomis įmonėmis bei filialais, nepatenkančiais į 16 straipsnio taikymo sritį; ird) VI priede išvardytomis finansų ir kredito įstaigomis, kurios nėra įsisteigusios Šiaurės Korėjoje ir nepatenka į 16 straipsnio taikymo sritį, tačiau yra kontroliuojamos Šiaurės Korėjoje gyvenančių asmenų ir joje įsisteigusių subjektų.“9) 13 straipsnis pakeičiamas taip:„13 straipsnis1. Komisija įgaliojama:a) iš dalies keisti I priedą, remiantis Jungtinių Tautų Sankcijų komiteto arba Saugumo Tarybos padarytais sprendimais, ir prireikus papildyti Kombinuotosios nomenklatūros kodais, kaip nustatyta Reglamento (EEB) Nr. 2658/87 I priede;b) iš dalies keisti II priedą remiantis valstybių narių pateikta informacija;c) iš dalies keisti III priedą siekiant patikslinti arba adaptuoti jame pateiktą prekių sąrašą pagal Sankcijų komiteto paskelbtas apibrėžtis arba gaires ir atsižvelgiant į kitų institucijų parengtus sąrašus, o prireikus arba manant, kad yra būtina, papildyti Kombinuotosios nomenklatūros kodais, kaip nustatyta Tarybos reglamento (EEB) Nr. 2658/87 I priede;d) iš dalies keisti IV priedą remiantis Jungtinių Tautų Sankcijų komiteto arba Saugumo Tarybos sprendimais; ire) iš dalies keisti V ar VI priedus pagal priimtus sprendimus, susijusius su Bendrosios pozicijos 2006/795/BUSP II, III, IV ir V priedais.2. Vykdydama šiuo reglamentu jai pavestas užduotis, Komisija tvarko asmens duomenis. Šios užduotys apima:a) šio reglamento IV, V ir VI priedų pakeitimų rengimą;b) IV ir V priedų turinio konsolidavimą elektroniniame suvestiniame asmenų, grupių ir subjektų, kuriems ES skyrė finansines sankcijas, sąraše, pateikiamame Komisijos interneto svetainėje[10];c) su įtraukimo į sąrašą motyvais susijusios informacijos tvarkymą; ird) informacijos apie remiantis šiuo reglamentu priimtų priemonių poveikį, pavyzdžiui, įšaldytų lėšų vertę ir kompetentingų valdžios institucijų išduotus leidimus, tvarkymą.3. Komisijai leidžiama tvarkyti reikiamus duomenis, susijusius su į sąrašą įtrauktų fizinių asmenų padaryta nusikalstama veika ir teistumu arba su tokiais asmenimis susijusiomis saugumo priemonėmis, jei toks tvarkymas būtinas atitinkamo fizinio asmens šiuo klausimu jai pareikštoms pastaboms išnagrinėti, atsižvelgiant į konkrečias tinkamas garantijas. Keistis šiais duomenimis arba juos paviešinti draudžiama.4. Siekiant užtikrinti, kad atitinkami fiziniai asmenys galėtų pasinaudoti savo teisėmis pagal Reglamentą (EB) Nr. 45/2001, šiame reglamente duomenų valdytoju, kaip apibrėžta Reglamento (EB) Nr. 45/2001 2 straipsnio d punkte, paskiriamas II priede minimas Komisijos padalinys.5. Gautą įslaptintą informaciją Komisija tvarko vadovaudamasi Komisijos sprendimo 2001/844/EB, EAPB, Euratomas[11] ir prireikus Europos Sąjungos bei atitinkamos valstybės sudaryto susitarimo dėl įslaptintos informacijos saugumo nuostatomis.6. Slaptumo žymomis „ES Visiškai slapta“, „ES Slaptai“ arba „ES Konfidencialiai“ pažymėti dokumentai neviešinami be dokumento rengėjo sutikimo.“10) I priedas pakeičiamas šio reglamento I priedo tekstu.11) IV priedas pakeičiamas šio reglamento II priedo tekstu.12) Šio reglamento III priedo tekstas įterpiamas kaip V priedas.13) Šio reglamento IV priedo tekstas įterpiamas kaip VI priedas.“2 straipsnisŠis reglamentas įsigalioja jo paskelbimo Europos Sąjungos oficialiajame leidinyje dieną.Šis reglamentas privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas […]I PRIEDAS„I PRIEDAS2 ir 3 straipsniuose nurodytos prekės ir technologijosA. Reglamento (EB) Nr. 428/2009[12] I priede išvardytos dvejopo naudojimo prekės ir technologijos, kurios galėtų būti naudojamos Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose.Visos Reglamento Nr. 428/2009 I priede išvardytos prekės ir technologijos.B. Kiti objektai, medžiagos, įranga, prekės ir technologijos, kurios galėtų būti naudojamos Šiaurės Korėjos branduolinėse, su kitais masinio naikinimo ginklais ar balistinėmis raketomis susijusiose programose.1. Grafitas, sukurtas arba skirtas naudoti elektroerozinėse staklėse.2. Para-aramidinės pluoštinės arba gijinės medžiagos (Kevlar® ir kiti Kevlar® tipo pluoštai).II PRIEDAS„IV PRIEDAS6 straipsnio 1 dalyje nurodytų asmenų, subjektų ir organizacijų sąrašasA. Fiziniai asmenys17.  Han Yu-ro. Pareigos: „Korea Ryongaksan General Trading Corporation“ direktorius. Kita informacija: dalyvauja Šiaurės Korėjos balistinių raketų programoje. Įtraukimo į sąrašą data: 2009 07 16.18.  Hwang Sok-hwa. Pareigos: Generalinio atominės energijos biuro (GBAE) direktorius. Kita informacija: dalyvauja Šiaurės Korėjos branduolinėje programoje kaip GBAE Mokslinių konsultacijų biuro vadovas, dirbo Jungtinio branduolinių mokslinių tyrimų instituto Mokslo komitete. Įtraukimo į sąrašą data: 2009 07 16.19.  Ri Hong-sop. Gimimo metai: 1940. Pareigos: buvęs Yongbyon branduolinių mokslinių tyrimų centro direktorius. Kita informacija: prižiūrėjo tris pagrindinius objektus, kurie naudojami ginklams naudojamo plutonio gamyboje: kuro gamybos įrengimus, branduolinį reaktorių ir perdirbimo įmonę. Įtraukimo į sąrašą data: 2009 07 16.20.  Ri Je-son ( alias Ri Che-son). Gimimo metai: 1938. Pareigos: Generalinio atominės energijos biuro (GBAE) – pagrindinės Šiaurės Korėjos branduolinės programos valdymo agentūros, direktorius. Kita informacija: padeda vykdyti keletą branduolinių programų, įskaitant GBAE vykdomą Yongbyon branduolinių mokslinių tyrimų centro ir „Namchongang Trading Corporation“ valdymą. Įtraukimo į sąrašą data: 2009 07 16.21.  Yun Ho-jin ( alias Yun Ho-chin). Gimė 1944 m. spalio 13 d. Pareigos: „Namchongang Trading Corporation“ direktorius. Kita informacija: prižiūri urano sodrinimo programai reikalingų gaminių importą. Įtraukimo į sąrašą data: 2009 07 16.B. Juridiniai asmenys, subjektai ir organizacijos22.  „ Korea Mining Development Trading Corporation “ (dar žinoma kaip a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) KOMID). Adresas: Central District, Pyongyang, KLDR. Kita informacija: svarbiausia prekiautoja ginklais ir pagrindinė su balistinėmis raketomis bei įprastiniais ginklais susijusių prekių ir įrangos eksportuotoja. Įtraukimo į sąrašą data: 2009 04 24.23.  „ Korea Ryonbong General Corporation “ (dar žinoma kaip a) KOREA YONBONG GENERAL CORPORATION; b) LYONGAKSAN GENERAL TRADING CORPORATION). Adresas: Pot’onggang District, Pyongyang, KLDR; Rakwon-dong, Pothonggang District, Pyongyang, KLDR. Kita informacija: konglomeratas, kurio specializacija – KLDR gynybos sektoriui reikalingų prekių įsigijimas ir šios šalies karinės įrangos pardavimo rėmimas. Įtraukimo į sąrašą data: 2009 04 24.24.  „ Tanchon Commercial Bank “ (dar žinomas kaip a) CHANGGWANG CREDIT BANK; b) KOREA CHANGGWANG CREDIT BANK). Adresas: Saemul 1-Dong Pyongchon District, Pyongyang, KLDR. Kita informacija: pagrindinė už įprastinės ginkluotės, balistinių raketų ir su tokių ginklų surinkimu ir gamyba susijusių prekių pardavimą atsakinga KLDR finansų įstaiga. Įtraukimo į sąrašą data: 2009 04 24.25.  „ General Bureau of Atomic Energy “ (GBAE: Atominės energijos generalinis biuras) ( alias „General Department of Atomic Energy“ (GDAE)). Adresas: Haeudong, Pyongchen District, Pyongyang, Korėjos Liaudies Demokratinė Respublika. Kita informacija: GBAE atsako už Šiaurės Korėjos branduolinę programą, kuri apima Yongbyon branduolinių mokslinių tyrimų centrą ir jo 5 MWe (25 MWt) plutonio gamybos mokslinių tyrimų reaktorių bei kuro gamybos ir perdirbimo objektus. GBAE rengė susitikimus ir diskusijas branduoliniais klausimais su Tarptautine atominės energijos agentūra. GBAE yra pagrindinė Šiaurės Korėjos organizacija, vadovaujanti branduolinėms programoms, įskaitant Yongbyon branduolinių mokslinių tyrimų centro veiklą. Įtraukimo į sąrašą data: 2009 07 16.26.  „Hong Kong Electronics“ ( alias „Hong Kong Electronics Kish Co.“). Adresas: Sanaee St., Kish Island, Iranas. Kita informacija: a) priklauso „Tanchon Commercial Bank“ ir KOMID ar yra jų kontroliuojama arba veikia ar tariamai veikia jų naudai arba jų vardu; b) nuo 2007 m. „Tanchon Commercial Bank“ ir KOMID (abi įmonės 2009 m. balandžio mėn. įtrauktos į JT Sankcijų komiteto sąrašą) vardu pervedė milijonines dolerių sumas, susijusias su ginklų platinimu. „Hong Kong Electronics“ padėjo KOMID vardu pervesti pinigus iš Irano Šiaurės Korėjai. Įtraukimo į sąrašą data: 2009 07 16.27.  „ Korea Hyoksin Trading Corporation “ ( alias „Korea Hyoksin Export And Import Corporation“). Adresas: Rakwon-dong, Pothonggang District, Pyongyang, Korėjos Liaudies Demokratinė Respublika. Kita informacija: a) vieta: Pyongyang, Korėjos Liaudies Demokratinė Respublika; b) Korėjos Liaudies Demokratinės Respublikos įmonė, pavaldi Korėjos įmonei „Ryonbong General Corporation“ (2009 m. balandžio mėn. įtraukta į JT Sankcijų komiteto sąrašą) ir dalyvauja masinio naikinimo ginklų kūrimo veikloje. Įtraukimo į sąrašą data: 2009 07 16.28.  „ Korean Tangun Trading Corporation “. Kita informacija: a) vieta: Pyongyang, Šiaurės Korėja; b) „Korea Tangun Trading Corporation“ yra pavaldi Korėjos Liaudies Demokratinės Respublikos Antrajai gamtos mokslų akademijai; yra pirmiausia atsakinga už prekių ir technologijų pirkimus siekiant paremti Korėjos Liaudies Demokratinės Respublikos gynybos mokslinių tyrimų ir plėtros programas, įskaitant, bet neapsiribojant masinio naikinimo ginklų ir tiekimo sistemų programomis ir pirkimais, pavyzdžiui, medžiagų, kurios yra kontroliuojamos arba draudžiamos pagal atitinkamus daugiašalius kontrolės režimus. Įtraukimo į sąrašą data: 2009 07 16.29.  „ Namchongang Trading Corporation “ ( alias a) NCG, b) „Namchongang Trading“, c) „Nam Chon Gang Corporation“, d) „Nomchongang Trading Co.“, e) „Nam Chong Gan Trading Corporation“). Kita informacija: a) vieta: Pyongyang, Šiaurės Korėja; b) „Namchongang“ yra Šiaurės Korėjos prekybos įmonė, pavaldi Generaliniam atominės energijos biurui (GBAE). „Namchongang“ dalyvavo Japonijos kilmės vakuuminių siurblių, kurie buvo nustatyti Korėjos Liaudies Demokratinės Respublikos branduoliniame objekte, pirkimuose ir su Vokietijos piliečiu susijusiuose branduoliniuose pirkimuose. Be to, nuo dešimtojo dešimtmečio pabaigos ji dalyvavo perkant aliuminio vamzdžius ir kitą įrangą, aiškiai tinkančią urano sodrinimo programai. Jai atstovauja buvęs diplomatas, kuris buvo Šiaurės Korėjos atstovas per Tarptautinės atominės energijos agentūros (TATENA) patikrinimą Yongbyon branduoliniuose objektuose 2007 m. „Namchongang“ ginklų platinimo veikla kelia didelį susirūpinimą, atsižvelgiant į ankstesnę Šiaurės Korėjos ginklų platinimo veiklą. Įtraukimo į sąrašą data: 2009 07 16.III PRIEDAS„V PRIEDAS6 straipsnio 2 dalyje nurodytų asmenų, subjektų ir organizacijų sąrašasPapildyti“IV PRIEDAS„VI PRIEDAS11a straipsnyje nurodytų asmenų, subjektų ir organizacijų sąrašasPapildyti“[1] OL L 197, 2009 7 29, p. 111.[2] OL L 302, 1992 10 19, p. 1.[3] OL L 268, 1994 10 19, p. 32.[4] OL L 8, 2001 1 12, p. 1.[5] OL L 281, 1995 11 23, p. 31.[6] OL L 134, 2009 5 29, p. 1.[7] Dabartinė sąrašo redakcija paskelbta 2009 m. kovo 19 d. OL C 65, p. 1.[8] OL L 117, 2005 5 4, p. 13.[9] OL L 360, 2006 12 19, p. 64.[10] http://ec.europa.eu/external_relations/cfsp/sanctions/list/consol-list.htm.[11] OL L 317, 2001 12 3, p. 1.[12] OL L 134, 2009 5 29, p. 1.